text:
ITUKUTUKU NI VUNAU ENA YABAKI SA OTI
Veika Vakalawa ni 2016
Era yalodina tiko ga vei Jiova na tacida nira veilewaitaki se nira sotava eso tale na ituvaki dredre. Na nodra ivakaraitaki e uqeti keda meda dei ena vakabauta da qai nuidei ni o “Jiova ena mareqeti koya e yalodina vua.”
ARGENTINA | Dodonu e Vauca na Veituberi Vakalotu
A susu ena dina o Ruth, ia a qai malumalumu vakayalo. A dua sara na luvena yalewa ni toso na gauna. Dua na siga a raica o Ruth nira vunau tiko na iVakadinadina i Jiova ni vakayagataki na teveli ena korolevu o La Plata. E votu sara ga mai vua na veika vakayalo a tuberi kina. E uqeti koya qori me veimaliwai tale kei ira ena ivavakoso qai vakavulici luvena ena iVolatabu. E dau sega ni taleitaka o watina me vakaitavi o Ruth ena cakacaka vakalotu, qai veilewaitaki koya me kua ni vakavulici luvedrau yalewa ena iVolatabu se kauti koya ina soqoni.
E kaya na loya nei Ruth ni tiko vei rau ruarua na itubutubu na dodonu me rau tuberi luvedrau ena nodrau vakabauta vakalotu. Ena sega ni siova na mataveilewai na dodonu qori, vakavo ke tiko na ivakadinadina ni na vakaleqai gone na vakabauta vakalotu e tuberi kina. E se qai yabaki va na luvedrau ena gauna ya, ia e kaya na mataveilewai me rau doka na itubutubu na nona galala ni sokalou na luvedrau. E vakamatatataka tale ga na mataveilewai vei rau na itubutubu ni se sega ni yacova o luvedrau na yabaki me vakatulewa kina vakataki koya ena veika me baleta na lotu. E tiko gona vei rau ruarua na itubutubu na dodonu me rau vakavulici gone ena veika vakalotu.
E dau wili iVolatabu e veibogi o luvedrau, e dau gole tale ga kei tinana ina soqoni. E vakanamata tu me lai sarasara ena Peceli e Buenos Aires.
AZERBAIJAN | Sega ni Cala me Tusanaki na Vakabauta
E kaya na yapositolo o Paula me baleta na ivavakoso vaKarisito: “Ke rarawa e dua na tikiniyago, era na rarawa vata kei na tikiniyago qori na kena vo.” (1 Kor. 12:26) Qori na ka era vakila na iVakadinadina i Jiova e veiyasa i vuravura ena veika dredre rau sotava e rua na tacida e Azerbaijan, o Irina Zakharchenko kei Valida Jabrayilova. Ena Feperueri, 2015, era beitaki rau na tacida yalewa qori na vakailesilesi ni cala vakalawa nodrau vakaitavi ena cakacaka vakalotu. A vakarota na turaganilewa me rau lai waraka toka e valeniveivesu nodrau veilewai. E voleka ni dua na yabaki nodrau vesu ni toso tiko ga na gauna ni nodrau veilewai. E vakayacori vei rau na ivalavala kaukaua, qai vakatabui vei rau e levu na ka.
Ena Janueri, 2016, rau a veilewaitaki rau qai totogi ilavo ni tukuni ni rau cala dina. Ia a bokoca tale o turaganilewa na itotogi ilavo qai vakasukai rau i vale, ena vuku ni nodrau waraka toka mai vakadede nodrau veilewai. Erau kerea na tacida yalewa ina mataveilewai e dau rogoca tale na kisi ni veilewai me bokoci na cala erau a beitaki kina. E sega ni cakava e dua na ka na mataveilewai, rau mani kauta cake nodrau kisi ina Mataveilewai Cecere. Rau vakauta tale ga nodrau kudru ina komiti e dau valataka na dodonu ni lewenivanua, ena vuku ni nodrau vakatotogani kei na beci ni nodrau dodonu me rau tusanaka nodrau vakabauta.
E se sega ni oti vakadua na revurevu ni nodrau veilewaitakivakatawadodonu na tacida yalewa. Ia erau vakavinavinakataka vakalevu nodra veinanumi ena masu kei na nodra kauai na mataveitacini e veiyasa i vuravura. E vola o Sister Jabrayilova vei ratou na iLawalawa Dauvakatulewa: “Au vakila dina na yaga ni nomudou masu, e vukei keirau me keirau vosota na veika dredre. Au na sega ni guilecava na nomudou loloma kei na veikauaitaki, na loloma tale ga kei na veikauaitaki i Jiova, kei ira na mataveitacini e veiyasa i vuravura.”
ERITREA | Vesu ena Vuku ni Nodra Vakabauta
Me tekivu mai na Julai, 2016, e balati ira e valeniveivesu e 55 na iVakadinadina i Jiova na matanitu o Eritrea ena vuku ni nodra vakabauta. Ia e tolu na tacida tagane ratou se vesu tu mai na Seviteba, 1994. Qori o Paulos Eyassu, Isaac Mogos, kei Negede Teklemariam. E ciwa tale na tacida tagane sa bau tini na yabaki na nodratou vesu tu.
Dua na ka vakasakiti a yaco ena Janueri, 2016. A rogoca kina na mataveilewai nodra kisi na iVakadinadina era vesu mai Asmara ena iVakananumi ena Epereli, 2014. Qori na imatai ni “cala” mera bau beitaki kina na iVakadinadina, qai soli vei ira na galala mera valataka nodra kisi. Na yavu cava era veilewaitaki kina na mataveitacini? E tukuni ni “cala vakalawa” na nodra soqoni, era mani totogi ilavo, ra sereki tale. Ia a sega ni ciqoma na kena itotogi o Saron Gebru e dua vei ira na beitaki, mani bala e valeniveivesu me ono na vula. E soli tu na galala me sikovi vakadua e veimacawa o Sister Gebru, e laurai tale ga ena itukutuku e tauri rawa ni qaravi vinaka e valeniveivesu. E vakavinavinakataka o Sister Gebru kei na 54 tale na iVakadinadina era tu e valeniveivesu na levu ni veinanumi ena masu, na noda dau “nanumi ira na tu e valeniveivesu me vaka sara ga [eda] vesu tu kei ira.”
JAMANI | Vakadonui Vakalawa na Galala ni Sokalou
Ena ika21 ni Tiseba, 2015, a vakadonui ena yasana o Bremen ena vuaira kei Jamani me soli vei ira na iVakadinadina i Jiova na galala ni sokalou era sega tu ni marautaka e liu. Na veivakadonuiqori e mai oti kina na va na yabaki ni kena vakayacori tiko na veilewai me baleta na galala ni sokalou. E levu vei ira na 16 na yasana e Jamani era vakalawataka nodra cakacaka na iVakadinadina i Jiova. Qori me lakovata kei na lewa e tauca na mataveilewai e dau raica me muri na lawa e vauca na bula raraba ni lewenivanua (Adminstrative Court). Ia ena vuku ni nodra vakaucacataki ira na iVakadinadina na dauveitusaqati, era sega kina ni duavata ena vakatulewa qori na vakailesilesi e Bremen.
Ni vakataulewa na mataveilewai levu e Jamani ena 2015, e kaya ni beca na yasana o Bremen na nodra dodonu na iVakadinadina ni sega ni via vakalawataka nodra cakacaka. E vakadonui ena yavu ni vakavulewa me soli na galala ni sokalou, qai okati tiko e keri na kena vakalawataki nodra cakacaka na iVakadinadina i Jiova e Bremen. Me vaka ga na veilotu tale eso e Jamani, e sega ni dodonu me lavaki mera sauma na iVakadinadina i Jiova na ivakacavacava era sega ni dau sauma na isoqosoqo vakalotu, me soli tale ga vakatautauvata na galala ni sokalou.
KYRGYZSTAN | Sega ni Cala me Tusanaki na Vakabauta
Era vaqara na vakailesilesi e Osh, Kyrgyzstan, eso na yavu mera beitaki rau kina na veitinani o Oksana Koriakina kei Nadezhda Sergienko. E kaya na dauveibeitaki ni matanitu ni rau dau lawakitaki ira na itaukeinivale na tacida yalewa ena gauna rau wasea kina vei ira na ivakavuvuli vakaivolatabu. Ni se waraki tiko na macala ni nodrau veilewai, e vakatabuya na turaganilewa me rau biuta na nodrau vale. E qai raica na mataveilewai ena Okotova, 2014, ni veicalati na ivakadinadina, a beci eso na lawa ena ka e vakayacori vei rau, qai cala na ka rau beitaki kina. A tokona na vakatulewa qori ena Okotova, 2015, na mataveilewai e dau rogoca tale na kisi ni veilewai.
A kerea na dauveibeitaki ni matanitu ena korolevu o Osh, me rogoca tale na kisi ni veilewai na Mataveilewai Cecere e Kyrgyzstan. Rau mani vakaroti na veitinani me rau rairai tale ena Mataveilewai. Ia ni rogoci tale nodrau kisi ena Epereli, 2016, a vakatututaka na nodrau loya na tacida yalewa me sa boko ga na kisi ni sa oti na gauna e soli me kauta kina e dua nona kudru inamataveilewai. A mani bokoca na kisi na turaganilewa, sa mai oti tale ga kina na veilewai.
E donu tu ga nodrau rai na tacida yalewa ena veika rau sotava. E kaya o Sister Sergienko: “Era dau cudru na tamata ke vakayacori vei ira eso na ka ca, ia au vakila na loloma kei na veikauaitaki i Jiova ena vukudra na mataveitacini. Keirau sega vakadua ni lomaleqa.” Erau vakadinadinataka na tacida yalewa qori na vosa ni yalayala i Jiova ena Aisea 41:10: “Mo kua ni rere niu tokoni iko . . . Au na tokoni iko ena ligaqu imatau daudina.”
KYRGYZSTAN | Vakadonui Vakalawa na Galala ni Sokalou
Eratou curuma e tini na ovisa e dua na Vale ni Soqoni ena korolevu o Osh, Kyrgyzstan, ena ika9 ni Okosita, 2015. Era tiko ena soqoni qori e le 40 vakacaca. Eratou vakarota na ovisa me kua na soqoni baleta ni “cala vakalawa,” ratou veivakarerei tale ga ni ratou na vanavana. Ratou kau ina siteseni ni ovisa e tini na tacida tagane, ratou vakatotogani qai mokulaki e le ciwa, oti ratou sereki. Dua vei ratou na mokulaki vakaca o Nurlan Usupbaev. Oti e rua na siga nodratou moku, era vesuki Nurlan na ovisa qai tukuni ni cala vakalawa na soqoni a tuvanaka.
Ni rogoca na mataveilewai e Osh na kisi ni veilewai i Brother Usupbaev, e talaca na kisi na turaganilewa ni sega ni raica e dua na ivakadinadina ni cala e beitaki kina. A kerea na dauveibeitaki ni matanitu me rogoci tale na kisi ni veilewai. Ia e talaci na kisi qai kaya na mataveilewai ni sega ni beca e dua na lawa o Brother Usupbaev ena nona tuvanaka na soqoni, ni vakalawataki tu nodra cakacaka na iVakadinadina i Jiova e Kyrgyzstan.
Ni sega ni lomavakacegu na dauveibeitaki ni matanitu, a kerea me rogoca tale na kisi ni veilewai na Mataveilewai Cecere e Kyrgyzstan. E marau o Brother Usupbaev ni bokoca na kisi qori na Mataveilewai Cecere ena Maji, 2016. Sa dei toka ga na lewa erau tauca na mataveilewai erau vakataulewa e liu, qai vakadeitaki ni tu na dodonu vei ira na iVakadinadina i Jiova e Kyrgyzstan mera vakayacora nodra soqoni vakalotu. E se tu vakawawa enamataveilewai na kisi era veilewaitaki ratou kina na ovisa e Osh na tacida.
RUSIA | Galala ni Sokalou
Era sega ni taleitaka na dau valataka na dodonu ni lewenivanua e Rusia na ka e cakava tiko na matanitu. Ia e se tusaqati ira tiko ga na iVakadinadina i Jiova kei na nodra cakacaka vakalotu na matanitu o Rusia. Era kaya na vakailesilesi ni 88 noda ivola e vakavuna na “tiko yavavala,” ra qai vakatabuya noda website vakadonui na jw.org. Era sega ni vakadonuya na vakailesilesi ni kasitaba ena 2015 me vakau yani e Rusia na iVolatabu—Vakadewa ni Vuravura Vou. E se sega ni tauca na mataveilewai e Vyborg e dua na lewa me baleta na vakadewa vou ni iVolatabu, sega gona ni macala ke na okati tale ga me ivola e vakavuna na “tiko yavavala.” E toso cake ina dua tale na ivakatagedegede na ka e cakava na valenivolavola ni veibeitaki ni matanitu ena Maji, 2016. E vakarerei ira na iVakadinadina i Jiova ni na sogota nodra valenivolavola e Solnechnoye ena taudaku kei St. Petersburg, ni tukuni e “vakavuna na tiko yavavala na nodra cakacaka.”
E bukana sara tiko ga na matanitu o Rusia nodra tusaqati na iVakadinadina i Jiova, ia e tiko eso na irogo vinaka. A veilewaitaka na isoqosoqo ni iVakadinadina i Jiova e Tyumen ena tokalau kei Moscow na dauveibeitaki ni matanitu, qai kaya me vakatabui na nodra isoqosoqo. A tu na ivakadinadina nira bulia vakailawaki na ovisa eso na yavu mera beitaki kina na tacida, ia e se kaya ga na mataveilewai e Tyumen nira cala na iVakadinadina i Jiova. Ena ika15 ni Epereli, 2016, a veisautaka na Mataveilewai Cecere e Rusia na vakatulewa ni mataveilewai e ra qai kaya “ni sega na yavu me vakatabui kina na isoqosoqo ni iVakadinadina i Jiova ena korolevu o Tyumen.” Era duri sara ga ra qai vakasausau na le 60 na tacida ena valeniveilewai ni sa vakarogoya qori na turaganilewa.
RWANDA | Dodonu e Vauca na Vuli
Era vakatalai mai koronivuli ena veiyabaki sa oti na gonevuli iVakadinadina e Rwanda nira sega ni via vakaitavi ena soqo ni lotu se boletaki vanua. A saga na matanitu me walia na leqa qori ena dua na lawa e biuta ena ika14 ni Tiseba, 2015, qai kena inaki me kau laivi kina na veivakaduiduitaki vakalotu. Era vakaroti na veikoronivuli ena lawa qori mera doka na nodra galala ni sokalou na gone.
A tabaki ena ika9 ni June, 2016, ena iwasewase ni jw.org e vakatokai na Newsroom, na ulutaga “Rwanda Acts to Counter Religious Discrimination in Schools.” E kurabuitaki ni a tabaki tale ga na ulutaga qori ena website ni dua na niusipepa rogo e Rwanda. E sivia na le 3,000 era vakaraitaka ena website ni niusipepa nodra taleitaka na ulutaga ra qai tukuna eso na ka vinaka me baleta na ka e cakava na matanitu. Era vakavinavinakataka na iVakadinadina e Rwanda na lawa qori, era nuidei kina na itubutubu ni na sega ni vakaleqa na nodra vuli na luvedra na veivakaduiduitaki vakalotu.
SAUCA KOREA | Galala ni Vakatulewa
E vinakata na matanitu o Sauca Korea mera curu ina mataivalu na tagane era yabaki 19 ina 35. Qori e dua na ka era vakatovolei voli kina na tagane iVakadinadina i Jiova me 60 vakacaca na yabaki. E sega ni doka o Sauca Korea nona dodonu e dua me kua ni curu ina mataivalu ena vuku ni nona vakabauta, e sega tale ga ni vakarautaka na cakacaka me isosomi ni mataivalu. Ena so na vuvale, e rawa nira bala kece e valeniveivesu na kena tagane, liu o tutu, tarava o tata, oti sa qai vesu o gone ni sa yacova na yabaki e lavaki me curu kina ina mataivalu.
Sa vakataulewa oti vakarua na mataveilewai levu me baleta na lawa e vauca na curu ina mataivalu, qai kaya ni donu. Ia esega ni duavata kei na vakatulewa na mataveilewai e ra kei ira na tagane era totogitaki ena vuku ni lawa qori. Ena ika9 ni Julai, 2015, a rogoca na mataveilewai eso na ivakamacala ena vukudra na sega ni via curu ina mataivalu ena vuku ni nodra vakabauta. Kena ivakaraitaki, a vesu me 18 na vula e dua na tacida tagane o Min-hwan Kim ni muria na veidusimaki ni nona lewaeloma me kua ni vuli sotia. E kaya: “Au sa cakacakataka oti na kequ itotogi, au sa sere mai valeniveivesu. Au nuitaka nira na sega ni totogitaki e levu tale era sega ni via curu ina mataivalu ena vuku ni nodra vakabauta. Ke soli vei ira eso tale na cakacaka me isosomi ni mataivalu, e levu sara na ka era na veivuke kina ena itikotiko.” Ena qai vakarogoya vakamalua na mataveilewai levu nona vakatulewa.
TURKMENISTAN | Bahram Hemdemov
E yabaki 53 e dua na tacida tagane o Bahram Hemdemov, e vakawati qai va na luvena tagane. E tagane matua vakayalo, qai vinaka na kena irogorogo ena itikotiko. A tauca na kena itotogi na mataveilewai ena Me, 2015, me va na yabaki nona vakacakacakataki vakaukaua e valeniveivesu. Na vuna? E tukuni ni “cala vakalawa” na nona vakayacora ena nona vale na soqoni vakalotu. E sega ni vinaka na ituvaki ni vanua e vesu tu kina o Brother Hemdemov, era sa vaqaqai koya vakavica na ovisa ni valeniveivesu ra qai mokulaki koya vakaca. Ia eratou yalodina tu ga vakavuvale vei Jiova. E dau vakayaloqaqataki Brother Hemdemov na watina o Gulzira ena gauna e lai sikovi koya kina.
Meda nanumi ira tiko mada ga ena masu na tacida era yalodina tiko ga nira sotava na veivakatovolei. E uqeti keda nodra ivakaraitaki meda yalodina tale ga vua na Kalou, nida nuitaka na yalayala ena Same 37:28: “Ena sega ni biuti ira na nona tamata yalodina.”


c: text/html

text:
O na Rawa Vakacava ni Veitokani kei na Kalou?
Kena isau vakaivolatabu
O na rawa ni veivolekati kei na Kalou ni o vulica na veika me baleti koya, kei na sala mo vakamarautaki koya kina. Ena “qai toro voleka mai” vei iko koya. (Jemesa 4:8) Ni kaya na iVolatabu “ni sega ni yawa o koya vei keda yadua.”—Cakacaka 17:27.
Ka mo cakava mo kilai koya kina na Kalou
Wilika na iVolatabu
Ka e kaya na iVolatabu: “E vakavuna na Kalou na iVolatabu kece.”—2 Timoci 3:16.
Kena ibalebale: E vakavuna na Kalou na iVolatabu. E uqeti ira na dauvola iVolatabu mera vola na nona rai. E vakayagataka na iVolatabu meda kila kina na ka e vinakata vei keda. Eda rawa tale ga ni vulica kina na nona itovo, me vaka na loloma, lewadodonu, kei na yalovinaka.—Lako Yani 34:6; Vakarua 32:4.
Ka o rawa ni cakava: Wilika e veisiga na iVolatabu. (Josua 1:8) Dau vakasamataka vakatitobu na ka o wilika, qai taroga: ‘Na cava au vulica eke me baleta na Kalou?’—Same 77:12.
Kena ivakaraitaki, wilika na Jeremaia 29:11, qai taroga: ‘Na cava e vinakata vei au na Kalou? Meu vakila na vakacegu se meu sotava na leqa? E Kalou dau sauma na ca, se e vinakata meu marautaka na veigauna se bera mai?’
Dikeva na veika buli
Ka e kaya na iVolatabu: “Tekivu mai na gauna a buli kina na vuravura e kilai na veika tawarairai me baleti koya [na Kalou]. . .ena veika e buli.”—Roma 1:20.
Kena ibalebale: Me vaka ga na noda rawa ni vulica na veika me baleta e dua na daudroini ena ka e droinitaka, se e dua na misini vereverea vei koya e bulia, eda na rawa tale ga ni kila na itovo ni Kalou ena veika e bulia. Me kena ivakaraitaki, eda na rawa ni kila na vuku ni Kalou nida vulica na levu ni ka e rawa ni katona na noda mona kei na kena vereverea. Se eda na kila na nona kaukaua nida vulica na veirauti ni katakata ni matanisiga, kei na so tale na kalokalo.—Same 104:24; Aisea 40:26.
Ka o rawa ni cakava: Dau vakayagataka na gauna mo dikeva qai vulica kina na veika buli. Ni o cakava qori, mo taroga, ‘Na cava au vulica me baleta na Kalou ena nona ibulibuli vakasakiti qo?’ a Ia eda na sega ni vulica na veika kece me baleta na Kalou ena veika e bulia, ya na vuna e vakarautaka tale ga kina na iVolatabu.
Vakayagataka na yaca ni Kalou
Ka e kaya na iVolatabu: “Au na taqomaki koya ni kila na yacaqu. Ena kacivi au, au na qai rogo yani vua.”—Same 91:14, 15.
Kena ibalebale: Na Kalou na yacana o Jiova, e dau rogoci ira na kila qai doka na yacana. b (Same 83:18; Malakai 3:16) O Jiova e vakatakilai koya vei keda ni vinakata meda vakayagataka na yacana. E kaya, “O yau o Jiova. Qori na yacaqu.”—Aisea 42:8.
Ka o rawa ni cakava: Dau vakayagataka na yacana.
Vosa vei Jiova ena masu
Ka e kaya na iVolatabu: “E voleka o Jiova vei ira kece na kacivi koya.”—Same 145:18.
Kena ibalebale: O Jiova e voleka vei ira na masu vua ena vakabauta. Na masu e tiki ni sokalou, e vakaraitaka nida doka vakalevu na Kalou.
Ka o rawa ni cakava: Dau masu wasoma vua na Kalou. (1 Cesalonaika 5:17) Talaucaka vua na lomamu kei na veika o leqataka.—Same 62:8. c
Vaqaqacotaka na nomu vakabauta na Kalou
Ka e kaya na iVolatabu: “Ke sega na vakabauta eda na sega ni vakamarautaka rawa na Kalou.”—Iperiu 11:6.
Kena ibalebale: Eda na rawa ga ni vakabauta na Kalou ke da vakabauti koya. E kaya na iVolatabu, ni levu tale na ka e okati ena noda vakabauta mai na noda kila wale tu ga ni bula dina tiko na Kalou. E kena ibalebale tale ga meda nuitaki koya vakaoti, wili kina na ka e yalataka kei na nona ivakatagedegede. E bibi na veinuitaki me dei kina na veitokani.
Ka o rawa ni cakava: E bibi na kila me rawa ni dei na vakabauta. (Roma 10:17) Ni o vulica na iVolatabu, mo vakadeitaka ni o nuitaka na Kalou kei na nona ivakasala. Era na marau na iVakadinadina i Jiova mera vakavulici iko ena iVolatabu. d
Cakava na ka e vakamarautaka na Kalou
Ka e kaya na iVolatabu: “Qo na ibalebale ni noda lomana na Kalou, meda muria na nona ivunau.”—1 Joni 5:3.
Kena ibalebale: O Jiova e volekati ira na vakaraitaka na nodra lomani koya nira saga ena nodra vinaka kece mera muria na nona ivakaro.
Ka o rawa ni cakava: Ni o vulica tiko na iVolatabu, saga mo kila na ka e vinakata na Kalou kei na veika e cata. Mo taroga, ‘Na veiveisau cava au rawa ni cakava meu vakamarautaka kina na Kalou?’—1 Cesalonaika 4:1.
Vakila na loloma ni Kalou ni o muria na ka e tukuna
Ka e kaya na iVolatabu: “O na raica na vinaka ni Kalou ena ka o sotava.”—Same 34:8, The Bible in Basic English.
Kena ibalebale: E vinakata na Kalou mo vakila sara ga na nona vinaka. Ni o vakila na nona loloma kei na nona veitokoni, o na via volekati koya sara ga.
Ka o rawa ni cakava: Ni o wilika na iVolatabu, muria na ka e tukuna mo qai vakila na kena yaga ena nomu bula. (Aisea 48:17, 18) Mo dau vakasamataka tale ga nodra ivakaraitaki na tamata ni Kalou ena gauna qo ni tokoni ira na Kalou era vosota kina na dredre, era veisautaka na nodra itovo, mamarau na nodra lewenivuvale, ra qai vakila na marau dina. e
Rai cala me baleta na nona kilai na Kalou
Rai cala: E sega ni rawa ni volekati keda mai na Kalou ni sa rui kaukaua qai cecere.
Kena dina: E kaukaua na Kalou qai cecere sara vei keda, ia e vinakata meda toro voleka yani vua. E tu ena iVolatabu na kedra italanoa na tagane kei na yalewa era veitokani kei na Kalou.—Cakacaka 13:22; Jemesa 2:23.
Rai cala: Sa rui dredre na noda kila na Kalou.
Kena dina: E dredre meda kila eso na ka me baleta na Kalou, kena ivakaraitaki ni o koya e dua na kabula vakayalo tawarairai. Ia eda se rawa tiko ga ni kilai koya. E tukuna mada ga na iVolatabu nida na rawata na bula tawamudu ke da kila na Kalou. (Joni 17:3) E vakamatatataka na iVolatabu na veika me baleta na Dauveibuli, nona inaki vei keda kei na vuravura, kei na nona ivakatagedegede. (Aisea 45:18, 19; 1 Timoci 2:4) Me vaka eda sa raica mai, e vakaraitaka tale ga na iVolatabu na yaca ni Kalou. (Same 83:18) Kena ibalebale, eda na rawa ni kila na Kalou da toro volekati koya tale ga.—Jemesa 4:8.
a Kena ivakaraitaki, mo kila na vuku ni Kalou ena veika e bulia, raica na ulutaga “Bula Vakaidewadewa se Buli?”
b E levu era kila na ibalebale ni yaca ni Kalou ni “O Koya e Vakavuna me Yaco.” Ni vakatakila vei keda na yacana, vaka ga me kaya tiko vei keda: ‘Au na cakava na noqu inaki kei na ka au vinakata.’
c Raica na ulutaga “Cava Meu Masu Kina? Ena Rogoca na Kalou?”
d Ke o via kila eso tale na ka, sarava na vidio Na Cava e Caka ena Vuli iVolatabu
e Raica na ulutaga “E Veisautaka na Bula na iVolatabu.”

robotstxt: allowed

filter: keep


text:
PM Jacinda Ardern – tauvi Covid-19.
Written by Atu Kurumudu on May 14, 2022
Nanamaki tu me gole na Prime Minister Jacinda Ardern ki Amerika , ia na kena mai tauvi koya na mate na Covid-19 , ena via vakaleqa na nona lako.
Ardern e vakadeitaka ni sa tauvi mate ena mataka ni Vakarauwai, A se tiko vagalalataki koya tu mai ena i ka 8 ni Me ena gauna sa laurai kina na manumanu ni mate vei nona isa , o Clarke Gayford. E laurai talega na mate oqo vei Neve na luvedrau goneyalewa.
A dodonu me laki vosa sara ena Harvard University e Amerika ena i ka 26 ni Me.
source:stuff.co.nz


text:
6.2 NA KAUKAUWA NI UNEUNE E LAURAI MAI TONGA ENA NOA.
Written by Atu Kurumudu on January 28, 2022
E laurai e dua na uneune ena 7.40 ena bogi ena noa mai Tonga ka rauta na kena kaukauwa ni 6.2 na kena kaukauwa.
Laurai ena 225km ena Ra kina vua i ra kei Pangai. 4.2 na kilomita na kena titobu.E tukuni ena nodra se domobula tiko ga e levu na gone mai kea ena veika vakadomobula era raica.
Ciqomi talega ni 120 na lewenivanua era samaka tiko na rara ni waqavuka ena loma ni va na siga ena vuku ni dravusa . Sega ni dua na vakacaca e se vakadeitaki ena gauna qo.
[Source: STUFF.CO]


text:
Momosi voli na utoqu ena nomu sa gole daulomani
Ko biuti au tu mai ena bula rui galili
Dredre vei au na yabaki rua daru a lokuca
Kabukabua na vanua kei na draki vei lecayaki
Kua ni ko leqataka na vanua tawasei keidaru
E na dau maroroi ka tugani ki utoqu na yacamu
Chrs
Au tagi voli u…u..uuuuu
Sobo qai nanumi au..u…u
Moce mada daulomani senikau ni vanua ko Muana
Baravi kei Tunuloa a I loloma mai Sawani mai Bua
Noqui tatau bibi au kerea mo na qai laki ciqoma
Mo kua ga ni kuitaki ena vosa curu ni veitemaki


text:
LUVU NA GONE YABAKI 3 MAI NADI.
Written by Rosena Volavola on November 20, 2022
E mai luvu e dua na gonetagane lailai , yabaki tolu (3) ena swimming pool mai Martintar e Nadi.
E ratou tomana na Tabana ni Ovisa, ni ratou raica na yagona na gonetagane lailai oqo, ni sa davo matemate toka, ia e a biu na kena rivote ni a yali mai na gone tagane lailai oqo , ena nodratou a maroroi koya voli mai na wekana, ena gauna e mai yaco kina na leqa oqo.
Ia , e ratou tukuna na Tabana ni Ovisa, ena veivaqaqai ni ratou na raica sara vakatitobu na leqa oqo.
Na i wiliwili taucoko ni luvu ena noda vanua , e tiko ena 39 , vakatautauvatataki ena i wiliwili ni gauna vata ga oya ena yabaki sa oti e 33.
VITIFM92.FM/92.2FM/92.6FM
E KAMICA QAI KACHI!!!
SOURCE: fijivillage.


text:
Nomu cula ena iCula ni COVID-19 | Getting your COVID-19 vaccine
Raica na icula ni itatarovi ni COVID-19 e Niusiladi kei na sala ko rawa ni cula kina.
Vakaraitaka na ivakadinadina ni ko sa cula oti ena icula ni itatarovi | Proving you are vaccinated
Raica na sala ko rawa ni kauta mai kina na ivakadinadina ni sa cula oti ena icula ni itatarovi me vakayagataki e Niusiladi kei na lako ki vanua tani.
Era tiko tale ga na ivakasala kei na Posita kei na veika e rawa ni vakayagataki e tabaki ena nomu vosa
Keitou vakarautaka e vuqa na mataqali sala ni veitokoni vei ira na bisinisi, vanua ni cakacaka, soqosoqo ni lewenivanua kei na vei tabana tale e so era vakayagataka na ituvatuva ni veitaqomaki me baleta na COVID-19.
E rawa ni ko lavetaka ka tabaka na neitou ibole, ivakaraitaki, posita, vidio kei na iulutaga ni vakau itukutuku raraba mai na neitou iyaya ni cakacaka.


text:
Rusia
Rusi se na Rusia, vakailesilesi e vakatokai Isoqoisoqo Rusi, sa ikoya na vanua e tiko kina na vanua ena tokalau kei Iurope kei Vualiku Esia. E kovuta e dua na iwasewase ni 17,125,200 na kilomita (6,612,100 sq Mi), sai koya na vanua levu duadua e vuravura ena iwasewase, liliwa sivia na dua na ikawalu ni vanua e vuravura, dodo tinikadua na gauna logavinaka, kei na iyalayala 16 cecere veimatanitu. Na yasayasa Rusi mai na Wasawasa Baltic ki na ra ki na Wasa Pasifika ena tokalau, kei na Wasa Arctic ena vualiku ki na Wasawasa Loaloa kei Caucasus ena ceva. ni tiko e 146.7 na iwiliwili, o Rusia sai koya na matanitu lewelevu duadua e Iurope kei na ikaciwa ni matanitu lewelevu e vuravura. Na koroturaga nei Rusi e dua Moscow, sa ikoya talega na siti levu duadua ena vanua.
Siti[veisau | edit source]
- Paltoga
- Saratov
- Yalododonu Petersburg
- Moscow
- Novosibirsk
- Yekaterinburg
- Nizhny Novgorod
- Kazan
- Chelyabinsk
- Samara


text: 7 E vinaka na yaca rogo* vinaka e ca na waiwai talei,+ e vinaka na siga ni mate e ca na siga ni sucu.2 E vinaka meda lako ina vale ni lolosi e ca nida lako ina vale ni kanavata,+ ni qori na keda itinitini kece na tamata, me tugana qori e lomana o koya e bula tiko.3 E vinaka nida rarawa e ca nida dredre,+ nida vakaveveku mata e vinaka kina na lomada.+4 Na lomadra na vuku e tiko ena vale ni lolosi, ia na lomadra na lialia e tiko ena vale ni marau.*+5 E vinaka nida rogoca na veivunauci ni tamata vuku,+ e ca nida rogoca na nodra sere na lialia.6 Ni vaka na lidilidi ni kau votovotoa ena ruku ni kuro na nona dredre na lialia,+ qo tale ga e ka wale.7 Ia na veivakasaurarataki e rawa ni vukica na tamata vuku me lialia, na veivaqumi e vakaleqa na lomada.+8 E vinaka na itinitini ni dua na ka, e ca na kena itekitekivu. E vinaka na vosota, e ca na yaloqaciqacia.+9 Mo kua ni cudru totolo,*+ ni tiko na cudru e lomaseredra na lialia.*+10 Mo kua ni kaya, “Na cava e vinaka kina na gauna sa oti mai na gauna qo?” ni sega ni vukutaki mo taroga qo.+11 E vinaka na vuku ni salavata kei na ivotavota, e yaga vei ira na raica na rarama ni siga.*12 E itataqomaki na vuku+ me vaka ga ni itataqomaki na ilavo,+ ia qo na yaga ni kilaka: Na vuku e vakabula na kena itaukei.+13 Mo vakasamataka na cakacaka ni Kalou dina, o cei ena vakadodonutaka na ka e vakavevea?+14 Mo vakananuma na ka vinaka qo ena siga vinaka,+ ia ena siga ca mo vakasamataka ni bulia na Kalou na ka qo kei na ka oya,+ mera kua ni kila* na tamata na ka ena yacovi ira ena gauna se bera mai.+15 Au raica na ka kece ena gauna ni noqu bula wale,+ e mate na tamata yalododonu ena nona yalododonu,+ e bula balavu na tamata ca ia e caka ca tiko ga.+16 Mo kua ni yalododonu sivia,+ se vakaraitaka ni o vuku vakalevu.+ Na cava mo vakaleqai iko kina?+17 Mo kua ni valavala ca vakalevu, se mo lialia.+ Na cava mo mate kina ni se bera nomu gauna?+18 E vinaka mo rogoca e dua na ivakasala, mo kua tale ga ni guilecava na kena ikarua,+ ni o koya e doka* na Kalou ena muria ruarua.19 Na vuku e vakaukauataka na tamata vuku ni vakatauvatani kei na tini na tagane kaukaua ena dua na koro.+20 E sega ni dua na tamata yalododonu e vuravura me vakayacora tiko ga na ka vinaka qai sega ni valavala ca.+21 Mo kua tale ga ni tugana e lomamu na ka kece era tukuna na tamata,+ de o rogoca ni vosavakacacataki iko na nomu dauveiqaravi,22 ni kila vinaka na lomamu ni o dau vosavakacacataka eso ena levu na gauna.+23 Au vakatovolea na ka kece qori ena vuku, au kaya: “Au na vuku.” Ia e yawa sara vei au.24 Na ka e yaco e dredre nida yacova, e titobu sara. O cei ena kila rawa?+25 Au uqeta na lomaqu meu kila, meu dikeva, meu qara na vuku kei na ibalebale ni ka, meu kila tale ga na ca ni lialia kei na ca ni sesewa.+26 Qo na ka au raica: E wiwi vakalevu vei mate na yalewa e vaka na lawa ni vakasasa, na lomana e vaka na lawa ni yavi, na ligana e vaka na sinucodo ni valeniveivesu. O koya e vakamarautaka na Kalou dina e dro bula mai vua,+ ia na tamata valavala ca e corita o koya.+27 “Raica, qo na ka au kunea,” e kaya na dauvunau.+ “E veitaravi na ka au vaqaqa meu raica na kena itinitini,28 ia au sega ni kunea na ka au vaqara tiko. Au raica e dua na tagane* vei ira na le duanaudolu, ia au sega ni raica e dua na yalewa ena kedra maliwa.29 Qo ga na ka au raica: E bulia na tamata na Kalou dina me yalododonu,+ ia e levu na ka era lalawataka.”+


text:
Na gauna a kau yani kina vakavesu na yapositolo o Paula i Roma donuya na 59 S.
Dua oya na ivakacavacava vakayabaki e dau vakau ina valenisoro e Jerusalemi, ena sala oqo era rawa kina ni vakaitavi ena veika e vauca na valenisoro kei na sokalou.
Meda raica vakacava na veilesi oqori? Era a papitaiso beka na Jiu era gole mai Papiloni ena Penitiko 33 S.
Raica na kato ena tabana e 14.
Zamenik ministra odbrane takoÄe mora da se suoÄi s opomenom i to ne samo verbanom, veÄ pisanom - - rekao je Vasilij Vlasov je za prokremaljaski Life.
Meda dikeva mada oqo na ka e tukuna na iVolatabu, e dusia na kena vakarabailevutaki na cakacaka vakavunau vei ira na Jiu kei ira era sa tavuki ina lotu Vakajiu.


text:
TALACI NA TURAGA NA KOVANA MAI OSITERELIA
Written by Ben Ravulo on April 29, 2022
E sa mai talaci nikua na Turaga na Kovana mai Ositerelia o Governor-General of Australia, the Honourable David Hurley, kei na marama na watina o ,Her Excellency, Mrs Linda Hurley ni oti na nodrau a gade mai vakalekaleka ena noda vanua.
Ena nodrau mai tiko voli ena noda vanua,e mai vakaqaqacotaka kina na veiwekani ena kedrau tadrua na noda matanitu kei na matanitu o Ositerelia [VUVALE PARTNERSHIP].
E rau bau laki talevi Vanualevu talega ka siko sara ena nodra delaniyavu na Turaga na Peresitedi ni noda vanua,ena loma ni koro vaka turaga o Naduri,mai Macuata ka taleva talega na koronivuli na Maramarua District School Kindergarten.
Vakarorogo mai na Vitifm 92.2fm,92.6fm kei na 92fm.
Source: Fiji Government
VITI FM E KAMICA QAI KACHI….


text: 3 Ena rarawa na koro talaidredre, e dukadukali, e dau veivakasaurarataki!+2 E sega ni via rogoca e dua na domo,+ e sega ni muria na veivakadodonutaki.+E sega ni nuitaki Jiova,+ e sega ni toro volekata na nona Kalou.+3 Era laione dau tagi na nona turaga era tiko kina.+Era olifa ni bogi na nona turaganilewa,Era sega mada ga ni vakavoca e dua na sui mera baria ena mataka.4 Era veibeci na nona parofita, era tamata dau veivakaisini.+Era beca na ka tabu na nona bete,+Era vakatanitaka na lawa.+5 E cakadodonu vua o Jiova,+ e sega ni caka ca.E vakatakila na nona lewa ena veimataka,+E tu ga me vaka na rarama ni siga.Ia o koya e tawayalododonu e sega ni kila na madua.+6 “Au vakarusa na veimatanitu, e vakalalai na nodra valececere ena tutu ni bai,Au vakacacana na nodra gaunisala me kua ni dua e lakova.Sa rusa na nodra koro, me kua ni dua e tiko kina, me kua ni dua e tawana.+7 Au kaya: ‘O na rerevaki au dina, o na muria na veivakadodonutaki,’+Me kua ni vakarusai na nona itikotiko,+Au na taroga vua* na ka kece qo.Ia era guta kece ga mera vakayacora na ka ca.+8 ‘O koya gona moni waraki au tiko ga,’+ e kaya o Jiova,‘Me yaco mada na siga au na tucake kina meu taura na itokinivalu,*Ni noqu lewa meu soqoni ira vata na veivanua, meu kumuni ira na veimatanitu,Meu sovaraka vei ira na noqu cudru, na noqu cudru katakata kece,+Ena kama na vuravura taucoko ena bukawaqa ni noqu cudru.+9 Au na qai veisautaka na nodra vosa na lewe ni veivanua me vosa savasava,Mera masuta kece na yaca i Jiova,Mera qaravi koya ena duavata.’+10 Mai na yasayasa ena uciwai o Iciopea,O ira na vakamasuti au tiko, na noqu goneyalewa e veiseyaki tu, era na kauta mai vei au e dua na iloloma.+11 Ena siga oya o na sega ni vakamaduatakiEna vuku ni nomu ivalavala kece o talaidredre kina vei au,+Au na qai kauti ira tani na qaciqacia era tiko vei iko.O na sega tale ni dokadoka ena noqu ulunivanua tabu.+12 Au na vakavoca ga mera tiko vei iko na tamata yalomalumalumu, era yalomalua,+Era na lai vakaruru ena yaca i Jiova.13 O ira na vo ni Isireli+ era na sega ni cakava na ka tawadodonu,+Era na sega ni tukuna na ka lasu, se kune e gusudra na yame veivakaisini,Era na kana era na davo, ena sega ni dua e vakarerei ira.”+14 Mo kaila ena marau, o iko na goneyalewa ni Saioni!Moni kaila ena reki, o kemuni na Isireli!+Mo reki, mo marau mai vu ni lomamu, o iko na goneyalewa ni Jerusalemi!+15 Sa kauta tani o Jiova na nona lewa me cudruvi iko.+Sa vagolea tani o koya na kemu meca.+Sa tiko vata kei iko+ o Jiova, na Tui Isireli.O na sega tale ni rerevaka na ca.+16 Ena tukuni vei Jerusalemi ena siga oya:“Mo kua ni rere, Saioni.+Me kua ni wadamele na ligamu.17 E tiko vata kei iko o Jiova na nomu Kalou.+Ena veivakabulai ni kaukaua duadua.Ena rekitaki iko ena marau levu.+Ena vakacegu ni vakaraitaka vei iko na nona loloma.Ena marautaki iko ena kaila ni marau.18 Au na kumuni ira na rarawataka nira sega ni tiko ena nomu soqo,+Era sega ni tiko vei iko nira vakalialiai ena vukuna.+19 Raica! Ena gauna oya au na cudruvi ira kece era vakasaurarataki iko,+Au na vakabulai koya e lokiloki,+Au na soqoni ira vata na veiseyaki.+Au na vakavuna mera vakacaucautaki, mera rogoEna vanua kece era vakamaduataki kina.20 Ena gauna oya au na kauti kemuni mai,Na gauna au soqoni kemuni vata kina.Au na vakavuna moni rogo, mera vakacaucautaki kemuni+ na lewe ni veivanua kece e vuravura,Niu na vakasukai ira yani e matamuni na nomuni era vesu tu,” e kaya o Jiova.+


text:
Maravu Na Soko Ni Dei Ena Lotu
E sega ni dua na ka e dredre vua na tamata, kevaka eda sema vakataucoko vei koya na dau ni veibuli.
Oqo na mala ni nona vosa o Atunaisa Taleasiga Seruitamana, e dua na noda gone iTaukei ka soko voli tiko ena waqa ni container na ‘MV Papuan Chief,’ ka taura tiko na itutu vaka ‘Ordinary Seaman’.
Na cakacaka ni ‘Ordinary Seaman’ sai koya e liga ni veivuke vei bosoni ena nona raica me tuvaki ka samaki vakavinaka na waqa.
Ena dau yadra talega ena gauna e dau kele kina na waqa ena dua na wavu levu.
O Seruitamana e cakacaka tiko vaka konitaraki me walu na vula ena kabani na Swire Shipping, ka nona tiko na ‘MV Papuan Chief.’
Na ‘MV Papuan Chief’ e dau sikova na wasawasa vaka Esia kei na Pasifika.
E cavutu mai o Seruitamana mai na koro o Uluibau, Moturiki mai Lomaiviti ka vasu ki Mabula, Cicia mai Lau.
E ratou lewe ono na veitacini, ka isevu ena loma ni vuvale me cabeta na itutu va kavetani ni waqa.
Esa tolu na vula oqo nona soko voli tiko, ka namaki mena cava nona konitaraki ena vula ko Maji ena yabaki mai oqo.
E tukuna ni sega ni rawarawa nona dau biuti iratou tu mai nona matavuvale ena gauna e dau soko kina.
“Ena yawa ni vanua au dau sokota voli, esa kena kaukauwa ga na masu kei na veimaliwai vinaka vei iratou na noqu vuvale ka vaka kina vei ira noqu itokani vakacakacaka.”
E se qai vakamautaka na marama watina ko Seruwaia ena vula ko Jiune ena yabaki oqo.
E vakaraitaka mai o Seruwaia ni sa dau lewe tu ga ni nona qaqa ni masu na bula nei Seruitamana ena nona dau soko voli tu.
“Vuqa na gauna e dau taura e walu kina ciwa na vula na dede ni nona dau soko, ka’u vakavinavinaka ni ra tu raviti au ena veivakasalataki kei na veimasulaki o iratou na wekaqu kei ira na lewe ni lotu,” e kaya o Seruwaia.
“Au dau saga me dau matata vei au na duidui ni gauna mai na veiyasai vuravura e dau soko kina o Seruitamana, ka vuqa na gauna e dau dredre na veitaratara ena gauna ni soko.
“Ia, sa kena dina ga me da dau vakaliuca na Kalou ena noda bula vakavuvale. Me tu donu na noda ituvatuva vakaveiwatini ena mata ni Kalou me rawa ni taucoko na noda bula ni veimaliwai.”
Na nona ivakasala ko Seruitamana ni kevaka e dua e gadreva me na laki soko mo kakua ni dau soro vakarawarawa, ka mo dau vosota na vei dredre kece o lako curuma. Ena taudaku ni dredre, e tiko na nona ituvatuva na Kalou kina noda bula.
E sa yabaki 30 ko Seruitamana ka sa rawata na nona i vola ni vuli kavetani ena tutu ni ‘Class 4 Master’ mai na Fiji Maritime Academy ena yabaki 2012.
“Au tuvatuva tale tiko ga meu na laki tomana na noqu vuli ena ‘Class 3 Watch keeper’ ena gauna au na lesu yani kina i Viti,” e kaya o Seruitamana.
Ena imatai ni nona soko, e a tekivu ena Solander Long Line Shipping ka nodratou na Golden Ocean company ena yabaki 2013.
Ena nona a tiko voli e Viti, ni se bera ni dewa yani kina kabani ni Swire Shipping, e a taura tu nai tutu ni kavetani ena waqa ni veivakaleleci ni saravanua ena kabani ni South Sea Cruises ka dewa yani kina Cruise Holding Ltd ni bera ni dewa sara yani kina Swire Shipping.
NONA VULI
- Primary – Rama Krishna Primary School (Class 1 – 8)
- Secondary– Tailevu North College (Form 3 – 5),
- Shreedar Maharaj College (Form 6),
- Vuli torocake – Fiji National University (Trade Certificate for Automotive Engineering ena yabaki 2010. Ka tauri vola ena 2012.)
- Fiji Maritime Academy, Laucala ena yabaki 2012 (Ka rawata mai kina na nona ivola koroi ni Class 4 Master)
NONA CAKACAKA
- Solander Fishing Company
- All engineering and Barging Ltd
- Captain Cook Cruise
- South Sea Cruise
- Cruise Holding Ltd
- China Navigation Company (Swire Shipping).
Story By: ray@fijisun.com.fj
Rayape Karavaki


text:
Veiitaba
E dua Veiitaba na cakacakaniliga, kena bulataki, kei na kena vakatovotovotaki na kena buli e kaukauwa vinaka iyaloyalo ena kena volai vakalivaliva na rarama ena dua na iyaloyalo vakavakilani, se vakavuwai ena dua na iyaya mamada me vaka na ivakadinadina iyaloiyalo. E dau vakacakacakataki ena vuqa na vanua ni vakadidike, buli iyaya(ivakaraitaki, photolithography), kei na bisinisi, ka vakakina na kena ivakavakayagataki vakadodonu me baleta na cakacakaniliga, iyaloyalo, vidio vakaraitaki, inaki ni vakacagicagi, taleitaki, kei na veitaratara vakacakacaka. [1]
Veitikina[veisau | edit source]
- ↑ Spencer, D A (1973). The Focal Dictionary of Photographic Technologies. Focal Press. p. 454. ISBN 978-0-13-322719-2.


text:
LEQA ENA NOA E DUA NA MARAMA ENA VAKACALAKA E GAUNISALA
Written by Maria Solomone on October 26, 2022
Marautaki na Diwali ena noa,kalou ca e dua na vuvale ena nona mai sotava na vakacalaka e gaunisala e dua na nodratou lewe ni vuvale mai Lautoka,ka kacivi kina nona bula.
Vakaraitaka na tikina qo na Chief Operations Officer ACP Abdul Khan mai na tabana ni Ovisa,ni yaco na vakacalaka qo ena 9 na kaloko ena mataka ena noa,mai na delana e Teidamu,ena Kings rd,mai Lautoka.
Kaya o Khan ni rau gole tiko mai na marama yabaki 36 kei na luvena vula 7 mai Ba me rau gole ki Lautoka,ka nanumi ni rairai a moce o tinani gone qai gole tani mai gaunisala na motoka e draiva taka tiko,sotava kina na vakacalaka ka leqa tale ga ena gauna vata ya.
Ia, ciqomi rawa mai na vuvale,ni rairai sa oca beka ena nona draiva tiko mai,ka yaco kina na vakacala.
Veivakasalataki o ACP Abdul Khan veikemuni na dau vakau lori,mo na dau qaqarauni ena nomu vakau lori,tovolea mo dau vakacegu vinaka,me ra nanumi na pasidia kei na nomuni bula kei na nodra bula na dau vakayagataki gaunisala.
Ivurevure:fijivillage


text: 8 12 E kaya tale vei ira o Jisu: “O yau na rarama kei vuravura.+ O koya e muri au ena sega sara ni lako ena butobuto, ena cilavi koya ga na rarama+ e veivakabulai.”13 Era mani kaya vua na Farisi: “O tukuni iko tiko ga, e sega ni dina na nomu itukutuku.”14 E sauma vei ira o Jisu: “Keu tukuni au mada ga, e dina na noqu itukutuku niu kila na vanua au lako mai kina kei na vanua au lako tiko kina.+ Ia o kemuni, oni sega ni kila na vanua au lako mai kina kei na vanua au lako tiko kina.15 E dau vakayago+ na lewa oni tauca, ia o yau, au sega sara ni vakatauca na kena lewa e dua.16 Ia keu vakatulewa mada ga, ena dodonu noqu vakatulewa niu sega ni tiko duadua, e tiko vata kei au na Tamaqu e talai au mai.+17 E volai tale ga ena nomuni Lawa: ‘E dina na nodrau itukutuku na le rua.’+18 Au dau tukuni au, e dau tukuni au tale ga o Tamaqu e talai au mai.”+19 Era sa qai tukuna vua: “I vei o Tamamu?” E sauma o Jisu: “Oni sega ni kilai au, oni sega tale ga ni kilai Tamaqu.+ Ke oni kilai au, oni na kilai Tamaqu tale ga.”+20 E cavuta na vosa qo ena vanua era tu kina na kato ni iyau,+ ni veivakavulici tiko ena valenisoro. Ia e sega ni dua e vesuki koya ni se bera ni yaco mai na nona gauna.+21 E mani tukuna vei ira: “Au sa lako qo, oni na vaqarai au, ia oni na mate ena nomuni valavala ca.+ Na vanua au lako kina oni na sega ni lako rawa yani kina.”+22 Era qai kaya na Jiu: “De dua sa via lai vakamatei koya! ni kaya, ‘Na vanua au lako kina oni na sega ni lako rawa yani kina.’”23 E kaya tale vei ira: “O kemuni oni lako mai ra, o yau au lako mai cake.+ Oni vu mai vuravura, o yau au sega ni vu mai vuravura qo.24 Oya na vuna au kaya kina vei kemuni: Oni na mate ena vuku ni nomuni valavala ca. Ke oni sega ni vakabauta ni o yau ga o koya, oni na mate ena nomuni valavala ca.”25 Era mani tarogi koya: “O cei o iko?” E sauma o Jisu: “Na cava mada au mai vosa tiko kina vei kemuni?26 Levu na ka au via tukuna me baleti kemuni, e levu tale ga na ka meu vakatulewa kina. E dina o koya e talai au mai, na veika au rogoca vua au tukuna i vuravura.”+27 Era sega ni kila ni tukuni Tamana tiko vei ira.28 Mani kaya o Jisu: “Ni oni sa laveta cake na Luve ni tamata,+ oni na qai kila ni o yau ga o koya,+ niu sega tale ga ni cakava vakataki au e dua na ka,+ ia au tukuna ga na ka e vakavulici au kina o Tamaqu.29 E tiko vata kei au o koya e talai au mai, e sega ni biuti au taudua tu, niu dau cakava na ka e vinakata.”+30 Ni vakamacalataka tiko na ka kece qo, e levu era vakabauti koya.31 E qai kaya o Jisu vei ira na Jiu era vakabauti koya: “Oni noqu tisaipeli dina ke oni muria tiko ga na noqu vosa,32 oni na kila na ka dina,+ na ka dina ena qai sereki kemuni.”+33 Era kaya vua: “O keimami qo na kawa i Eparama, keimami se sega ni bau bobula vua e dua. O qai kaya vakacava, ‘Oni na sereki’?”34 E kaya vei ira o Jisu: “Au tukuna vakadodonu sara vei kemuni, o koya yadua e valavala ca e bobula ina ivalavala ca.+35 Na bobula tale ga ena sega ni lewe tudei ni vuvale, na luvei itaukeinivale ga ena tiko kina me tawamudu.36 O koya gona, ke sa sereki kemuni na Luvena, oni sa qai sereki dina.37 Au kila ni oni kawa i Eparama. Ia oni via vakamatei au ni oni sega ni vakabauta na noqu vosa.38 Au tukuna ga na ka au raica vei Tamaqu,+ ia o kemuni, ni cakava ga na ka oni rogoca vei tamamuni.”39 Era mani kaya vua: “E tamai keimami o Eparama.” Qai kaya vei ira o Jisu: “Ke oni luvei Eparama,+ ni cakava na cakacaka i Eparama.40 Ia qo oni sa via vakamatei au niu tukuna vei kemuni na ka dina au rogoca vua na Kalou.+ A sega ni cakava qo o Eparama.41 Oni cakava na cakacaka i tamamuni.” Era kaya vua: “Keimami sega ni luve ni dukadukali,* e dua ga na Tamai keimami, na Kalou.”42 E kaya vei ira o Jisu: “Ke Tamamuni na Kalou, oni na lomani au,+ ni talai au mai na Kalou. Au sega ni lako mai ena noqu inaki ga, e talai au mai o koya.+43 Cava oni sega ni kila kina na ka au tukuna tiko? Baleta oni sega ni via rogoca noqu vosa.44 E tamamuni na Tevoro, oni vinakata tale ga moni cakava na gagadre i tamamuni.+ E daulaba o koya mai na ivakatekivu,+ e sega ni dei ena dina, ni sega vua na dina. Ni vosa lasu, e vosataka ga na ka e tu e lomana, ni daulasulasu, e tama ni lasu tale ga.+45 Ia o yau, niu tukuna vei kemuni na ka dina, oni sega ni vakabauti au.46 O cei vei kemuni e rawa ni vakadinadinataka niu valavala ca? Keu tukuna tiko na ka dina, na cava oni sega ni vakabauti au kina?47 O koya e nona na Kalou e rogoca na vosa ni Kalou.+ Qo na vuna oni sega kina ni vakarorogo, ni oni sega ga ni nona na Kalou.”+48 Era mani kaya vua na Jiu: “Vakacava e sega ni dina na neimami kaya, ‘O kai Samaria+ qai curumi iko tiko na timoni’?”+49 E sauma o Jisu: “E sega ni curumi au na timoni, au rokovi Tamaqu ga, ia o kemuni oni beci au dina.50 Au sega ni vinakata meu vakalagilagi,+ e dua ga e vakasaqaqara qai vakataulewa tiko.51 Au tukuna vakadodonu sara vei kemuni, ke dua e muria na noqu vosa, ena sega sara ni mate.”+52 Era kaya vua na Jiu: “Keimami sa qai kila ni curumi iko dina tiko na timoni. Sa mate o Eparama, era sa mate tale ga na parofita, ia o kaya, ‘Ke dua e muria na noqu vosa, ena sega sara ni mate.’53 O sa uasivi Eparama na tamai keimami sa mate? Era sa mate tale ga na parofita. O cei o iko?”54 E qai kaya o Jisu: “Keu vakalagilagi au, ena ka wale na noqu lagilagi. O Tamaqu ga e vakalagilagi au,+ o koya oni kaya tiko ni nomuni Kalou.55 Oni sega ga ni kilai koya,+ ia au kilai koya.+ Keu kaya niu sega ni kilai koya, au sa na tautauvata kei kemuni, au tamata lasulasu. Ia au kilai koya, au muria tale tiko ga na nona vosa.56 Dua na ka nona vakanuinui tu na tamamuni o Eparama me raica noqu gauna, a raica dina qai marautaka vakalevu.”+57 Era qai kaya vua na Jiu: “O se bera mada ga ni yabaki 50, o raici Eparama tu mai vei?”58 E qai kaya vei ira o Jisu: “Au tukuna vakadodonu sara vei kemuni, au a bula e liu qai muri sara o Eparama.”+59 Era qai tomi vatu mera vakaviriki Jisu, ia e vuni qai lako tani mai na valenisoro.


text:
Ka dredre e sotava o Paula ni dua na yapositolo (16-33)
11 Au diva moni rogoci au, dina niu na sakasaka toka vakalailai. Ia oni sa rogoci au tiko!2 Dua na ka noqu vuvutaki kemuni me vaka na vuvu vakalou,* niu a musuki kemuni vua e dua me watimuni, meu rawa ni soli kemuni vei Karisito me vaka e dua na goneyalewa savasava.+3 Ia au taqaya de dua na sala, me vaka ga na nona vakacalai Ivi na gata ena nona ivadi ca,+ ena vakacalai tale ga kina na nomuni vakasama moni kua ni raica na ka dina kei na ka e savasava e dodonu moni vakaraitaka vei Karisito.+4 Ni dua e mai vunautaka e dua na Jisu e duidui mai na kena keitou vunautaka, se oni rogoca e dua na mataqali rai e duidui mai na kena oni a rogoca, se itukutuku vinaka e duidui mai na kena oni vakabauta,+ e rawarawa nomuni ciqoma.5 E sega ni dua na ka+ au raica meu lolovira kina vei ira na nomuni yapositolo viavia uasivi qori.6 Keu sega mada ga ni madila ena vosa,+ ia e duatani sara na ka au kila, oni na raica qo ena ka kece keitou cakava.7 Vakacava au valavala ca ena noqu vakamalumalumutaki au moni vakacerecerei kina, niu a vunautaka wale+ vei kemuni na itukutuku vinaka ni Kalou?8 Au butakoca eso tale na ivavakoso niu ciqoma na ka ni veivuke meu qaravi kemuni kina.+9 Ia ena gauna au leqa kina niu tiko vata kei kemuni au sega ni vakaicolacolataka e dua, nira mai vukei au sara vakalevu+ na veitacini mai Masitonia. Io, e sega sara ga ni dua na ka au vakacolati kemuni kina ena gauna qo, se gauna se bera mai.+10 Au vosa dina tiko me vakataki Karisito, au na sega ni cegu ni sakitaki au+ ena vanua o Akaia.11 Na vuna? Niu sega ni lomani kemuni? E kila na Kalou niu lomani kemuni.12 Ia qo au na cakava tiko ga+ na ka au dau cakava, me kua ni dua na yavu mera sakitaki ira kina o ira na kaya tiko nira vakataki keitou ga.13 Era sega ni yapositolo dina na tagane va ya, era dauveivakaisini, era dau vukici ira mera yapositolo i Karisito.+14 Sa rauta, ni o Setani e dau vukici koya tiko ga me agilosi ni rarama.+15 E sega gona ni kurabuitaki nira vukici ira tale tiko ga na nona italatala mera italatala ni yalododonu. Ia na ka ena qai yacovi ira e muri ena salavata kei na nodra ivalavala.+16 Meu kaya tale: Me kua ni dua e nanuma niu sakasaka. Ia ke oni nanuma ni vaka kina, ni ciqoma mada ga na noqu sakasaka meu bau sakitaki au kina vakalailai.17 Na vosa au cavuta qo au sega ni cavuta ena noqu vakatotomuria na Turaga, au cavuta ena noqu sakasaka kei na noqu sakitaki au vakalevu.18 E levu era sakitaki ira tiko ena veika vakavuravura, o koya gona, au na sakitaki au tale ga.19 Ni oni “yalorawarawa,” oni marau moni vosoti ira na tamata sakasaka.20 Oni a vosoti ira na vakabobulataki kemuni, o ira era namuta na ka oni taukena, o ira era kovea na ka e nomuni, o ira na vakalevulevui ira vei kemuni, o ira tale ga era sabaki kemuni.21 E ka vakamadua me keitou kaya qo, de nanumi ni keitou sa malumalumu.Ia ke dua e boletaka e dua na ka—e baci sakasaka na noqu vosa—au rawa ni boletaka tale ga na ka ya.22 Vakaevei era Iperiu? Au Iperiu tale ga.+ Era Isireli? Au Isireli tale ga. Era kawa i Eparama? O yau tale ga.+23 Era italatala i Karisito? Au qai sauma me vaka na lialia, au uasivi ira kece qori: au oga vakalevu cake,+ au curu wasoma i valeniveivesu,+ au mokulaki vakaca sara, au voleka ni mate vakavica.+24 E vakalima nodra warolaki au vaka39 na Jiu,+25 au mokulaki vakatolu ena kau,+ au virilaki vakadua ena vatu,+ e voca vakatolu na waqa au soko kina,+ au bogi dua siga dua e wasawasa,26 ena noqu veilakoyaki, e dau ririkotaki sara na noqu bula ena veiuciwai, e ririkotaki vei ira na daubutako ena veitolonisala, vei ira na kainoqu,+ vei ira mai na veimatanitu,+ ririkotaki ena koro,+ ena veikau, ena wasawasa, vei ira tale ga na taciqu vakailasu,27 au buno, au oca, au sega ni moce ena levu na bogi,+ au dau waloloi, au karamaca,+ levu na gauna e sega na kequ,+ au liliwa, e lailai tale ga noqu isulu.*28 Sa tu mada na veika au leqataka, qai bikai au e veisiga na noqu lomaleqataka na ivavakoso kece.+29 O cei e malumalumu meu sega ni malumalumu kina? O cei e tarabe meu sega ni rarawa kina?30 Ke ganita meu sakitaka e dua na ka, au na sakitaka na veika au malumalumu kina.31 E kila na Kalou niu sega ni lasu, o koya na Tama ni Turaga o Jisu Karisito, o koya e dodonu me vakacaucautaki me tawamudu.32 Mai Tamasiko, a yadrava tiko na nodra koro na kai Tamasiko na kovana nei tui Arita me vesuki au,33 ia ena dua na katubaleka ni lalaganikoro,+ au qai biu sobu kina ena dua na basikete, mani sega ni toboki au o koya.


text:
Sa moce lei Sisi, sa moce!
Kemu i cavu na nomu i golegole.
Mai vakavuna nodra doce
So vei ira era dauvakote
Sa moce lei Sisi sa moce.
Na balui Sisi e rui dakoba
Dreu cavu vakadrau ni Tavola
So na gauna ni da dau sota
So e kavoro vakaca na utona
So e tavuki nona qavokavoka.
Na balu i Sisi e rui dravia
Dreu cavu vakadreu ni kavika
Ni daukala tu na siga
Sisi na kemu i cavu dina
Sa moce lei Sisi sa moce!
So na gauna ni da yaco yani ki keri
So e saini mera masi teveli
Ni qai qiri tu na tini
So era tuba i kakasivi
E nodra kavoro vei iko noqu Sisi.


text: 7 E vosa tale vei au o Jiova:2 “O iko na luve ni tamata, qo na ka e kaya na Turaga Cecere Duadua o Jiova ina vanua o Isireli: ‘Na icavacava! Sa yaco mai na icavacava ena iyalayala vava ni vanua.3 Sa yacovi iko na icavacava, au na cudruvi iko, au na lewai iko ena nomu ivalavala, au na tarogi iko ena nomu itovo sevaki kece.4 Ena sega ni lomani iko na mataqu, au na sega ni nanumi iko,+ au na sauma vei iko na nomu ivalavala, ena sauti iko ga na sevaki ni nomu itovo.+ Oni na qai kila ni o yau o Jiova.’+5 “Qo na ka e tukuna na Turaga Cecere Duadua o Jiova: ‘Raica! Sa voleka mai na ca, e duatani na ca qo.+6 Sa voleka mai na icavacava; ena yaco mai na icavacava; ena vakayadrati iko. Raica! Sa voleka mai.7 Sa nomu gauna qo,* o iko o tiko ena vanua. Ena yaco mai na gauna, sa voleka na siga.+ O na veilecayaki, ena sega na kaila ni marau ena veiulunivanua.8 “‘Au na sova vei iko na noqu cudru levu ena dua na gauna qo,+ au na cudruvi iko sara ga,+ au na lewai iko me vaka na nomu ivalavala, au na tarogi iko ena nomu itovo sevaki kece.9 Ena sega ni lomani iko na mataqu, au na sega tale ga ni nanumi iko.+ Au na sauma vei iko na nomu ivalavala, ena sauti iko ga na sevaki ni nomu itovo. Oni na qai kila ni o yau o Jiova au mokuti iko tiko.+10 “‘Raica, na siga! Raica, sa voleka mai!+ Sa nomu gauna qo;* sa se na kau, sa tubu na viavialevu.11 Sa tubu na ivalavala kaukaua me kau ca.+ Era na sega ni bula, ena sega tale ga ni vo na nodra iyau, na nodra ilala, se na nodra itutu.12 Ena yaco mai na gauna, ena yaco mai na siga. Me kua ni marau na dauvolivoli, me kua ni rarawa na dauvolivolitaki, nira na cudruvi taucoko.*+13 Ke bula mada ga na dauvolivolitaki ena sega ni taukena tale na ka sa volitaki, ni baleti ira kece na raivotu. Ena sega ni dua e lesu, ena sega ni dua e bula ena vuku ni nona cala.14 “‘Era uvuca na biukila,+ era vakarau kece tu, ia e sega ni dua e lako ina ivalu niu cudruvi ira kece.+15 E tiko e tuba na iseleiwau,+ e tiko e loma na matedewa kei na leqa ni kakana. Ena mate ena iseleiwau o koya e tiko ena were, era na mate ena leqa ni kakana kei na matedewa o ira na tiko ena lomanikoro.+16 Era na lako ina veiulunivanua o ira na dro bula, era na dui tagicaka na nodra cala me vaka na ruve ni buca.+17 Ena wadamele kece na ligadra, ena turu kece mai durudra na wai.*+18 Era vakaisulutaga,+ e rawai* ira na sokonu. Era na vakamaduataki kece, era na cou* kece.+19 “‘Era na kolotaka e gaunisala na nodra siliva, era na vakasisilataka na nodra koula. Ena sega ni vakabulai ira na nodra siliva se na nodra koula ena siga ni cudru waqawaqa i Jiova.+ Era na sega ni mamau, era na sega ni tawana na ketedra, ni* vakatarabetaki ira mera cala.20 Era sakitaka na totoka ni nodra iukuuku; era bulia kina* na nodra ivakatakarakara vakasevaki, na nodra matakau vakasisila.+ Oya na vuna au na vukica kina mera vakasisilataka.21 Au na solia* mera kovea na vulagi, me nodra itokinivalu tale ga na tamata ca, era na beca.22 “‘Au na vakanadakui ira,+ era na beca na noqu yasana vuni,* era na lako kina na daubutako mera vakacacana.+23 “‘Mo cakava na sinucodo,*+ ni robota na vanua na lewa e tini ena vakadavedra,+ sa sivia tale ga na ivalavala kaukaua ena koro.+24 Au na kauti ira mai era ca sara mai na veimatanitu,+ era na taukena na nodra vale,+ au na muduka na nodra dokadoka na tamata kaukaua, ena vakacacani na nodra itikotiko tabu.+25 Ena gauna era yaluma kina era na via veisaututaki, ia ena sega.+26 Ena veitaravi na leqa, ena veitaravi na itukutuku, era na taroga na lewenivanua na raivotu vua na parofita,+ ia ena yali vua na bete na lawa* kei na ivakasala vei ira na qase.+27 Ena rarawa na tui,+ ena vakaisulu na turaga ena yalolailai, ena ninini na ligadra na lewenivanua nira taqaya. Au na sauma vei ira me vaka na nodra ivalavala, au na lewai ira ena lewa era tauca. Era na qai kila ni o yau o Jiova.’”+


text:
Iyaragi
Na iyaragi se iyaya e dua na iyaya e vakayagataki me rawati kina na rawati ni dua na tamata me veisautaka na inaki ni ituvaki vakavolivolita. E dina ga ni levu na manumanu era vakayagataka na iyaya rawarawa ni cakacaka, o ira ga na tamata, ka ra vakayagataka tiko na iyaya vatu ena vica na drau na meliniumi, vakayagataki na iyaya me caka kina eso tale na iyaya. Na ituvatuva ni iyaya e gadrevi me vakayacori kina na veicakacaka duidui ka sa tiki tiko ni itaviqaravi e vakatokai me vakaiyayataki se qia.


text:
$74.5 Na Milioni E Vakatoroicaketaki Kina Na Yasana O Ra
E $74.5 na milioni e vakayagataka na matanitu mai na yabaki 2014 kina 2021 me vakatoroicaketaki kina na yasana o Ra. Na veivakatoroicaketaki e vakayacori oqo era sa vakayagataka ka vukei kina vakalevu na lewenivanua.
Oqo na veika e vakaraitaka nai liuliu ni noda matanitu na Paraiminisita o Voreqe Bainimarama ena nona lai dolava na Bose ni Yasana o Ra ka vakayacori ena itikotiko ni matanitu mai Nanukuloa ena siga Vukelulu. Tukuna ko Bainimarama ni cakacaka sara tiko vakaukauwa na matanitu me vukea eso na leqa e dau vakatataotaka tu na nodra toso ki liu na lewenivanua o Ra.
E vakaraitaka o Bainimarama, mai na $74.5 na milioni, e sivia na $27 na milioni e vakagolei me taqomaki ira na malumalumu, dravudravua kei ira na sega ni tuvaki vinaka tu na yagodra (social pension scheme).
E $16 na milioni e vakatoroicaketaki kina na kena sagai me vakadrodroi na livaliva ena loma ni vanua. “Oqo e sega ni dau tauri tu vakabibi me yacova ni sa mai veiliutaki na noqu matanitu.”
E vakayagataki e $8 na milioni na vakadrodroi ni wai, ka $6 na milioni na kena vakavinakataki na gaunisala kei nai tatakoso. E $3 na milioni e vakayagataki ena kena vakatoroicaketaki na loma ni vanua ena loma ni yasana. Tomana ko Bainimarama ni tu tale eso nai tuvatuva ni matanitu me tosoya na veivakalivalivataki, wai kei na kena sagai me vakarawarawataki na veitaratara ena talevoni veikauyaki.
ENA QAI TOMANI TALE YANI ENA MACAWA KA TU MAI
Story By: Rayape Karavaki
Feedback: ray@fijisun.com.fj


text:
Sa balavu dina na gauna
Na noqu dau nanumi kemuni
Na nomu yawa tani mai vei au
Vuni noqu galili
Tekivu ni veidomoni e rui dredre
Yabaki 1 rua navula na kena dede
Na noqu dina, nai yau e tawa yaga kecega
Adi Fi ko sega sara niu bau kila
Chrous
Isa na Dina sa seyavu vakadua
Na gigi, Na baravi au waicala voli kina
Viko na kena biau I cakau
Yali yani sa moce noqu I tau
Veigauna ni dau gole mai ki Suva
Au nuinui mate wale voli noqu dia
Noqu nanuma taucoko mo na noqu vakadua
Sevataki dua tale na kequi karua
Repeat Chorus


text:
SERE VOU – VAKABULA IKA LEVU – YASI BOI NI CAGI TOKALAU
Written by Mika Qalobula on November 24, 2022
‘YASI BOI NI CAGI TOKALAU’ – Oqo e dua na matasere ka taleitaki sara tiko na nodratou sere vovou me vaka ni ratou se qai cabe tiko mai ena buturara ni veivakamarautaki,ka liutaka tiko o Pita Sorowaqa,ka ratou cavutu mai ena loma ni koro vakaturaga o Natuvu,Saqani,ena yasana vakaturaga o Cakaudrove.
‘VAKABULA IKA LEVU’-Na sere oqo e rau lagata vata kina o Pita Sorowaqa kei Joseva Levu,nai liuliu ni matasere na Ca’aunimana ‘ei Uluinaviriviri.
E talanoataki ena sere oqo na nodrau veidomoni e dua na veitau,ka rau se bucina na veikilai mosimosi oqo,mai ena gauna rau se vuli voli kina.Ia,na kena sa toso tiko na bula ni sa cava na vuli,sa qai laki vakawati e liu vei rau o cauravou,ka sa dua na ka na kena mosi vei gone yalewa ni sa kila,ni sa calata na nona kalougata,ka sa yali mai yasana na nona ka talei.
Sa qai buli kina na sere oqo me vakaibalebaletaki vua na gone yalewa oqo,ni sa vaka e ‘VAKABULA IKA LEVU’.
VITIFM 92.2FM/92FM/92.6FM.
VITFM-E KAMICA QAI KACHI!!!!
SOURCE – PITA SOROWAQA.


text:
Sobuti ira na lewe ni veimatanitu na yalo tabu, era papitaiso (44-48)
10 E tiko e Sisaria e dua na turaga na yacana o Konilio, e turaganivalu* ni dua na iwasewase* ni mataivalu ni Itali.2 E daulotu qai rerevaka na Kalou kei ira kece na lewe ni nona vuvale. E dau soli iloloma vakalevu vei ira na lewenivanua era vakaleqai tu, e dau masu tale ga vua na Kalou.3 Rauta na ikaciwa ni aua,*+ e raica ena raivotu ni lako yani vua e dua na agilosi ni Kalou qai kaya: “Konilio!”4 E wanonova na agilosi o Konilio, e tuburi koya na rere qai kaya: “Na cava Turaga?” E kaya vua: “Sa rogoca na Kalou na nomu masu, e kauaitaka tale ga na nomu dau soli iloloma vei ira na vakaleqai tu, ena nanumi iko kina o koya.+5 O koya gona mo talatala mada i Jopa me lako mai o Saimoni, e yacana tale ga o Pita.6 E vakaicili tiko o koya ena vale i Saimoni, e daucaka leca. E tiko nona vale mai baravi.”7 Ni sa lesu na agilosi a vosa vei Konilio, e kaciva sara e rua nona dauveiqaravi kei na dua na sotia daulotu mai vei ira na nona dauveiqaravi,8 e talanoataka vei ratou na ka kece qai talai ratou i Jopa.9 Ena siga e tarava ni ratou sa volekata yani na koro, a lako cake o Pita ina delanivale me masu rauta na ikaono ni aua.*10 Ia dua na ka nona viakana. Nira se vakarau kakana tiko, e qai raivotu o Pita.+11 E raica ni tadola o lomalagi qai dua na ka e vaka na siti lineni vakaitamera e biu sobu mai vuravura ena tutuna vava,12 qai tawa tu e loma na veimataqali manumanu yavaiva, na manumanu qasi e delaniqele, kei na manumanuvuka ni lomalagi.13 E qai kaya vua e dua na domo: “Tucake Pita, vakamatea mo kania!”14 Ia e kaya o Pita: “Sega sara Turaga, au se sega vakadua ni kania na ka e dukadukali se tawasavasava.”+15 E vosa tale vua ena ikarua ni gauna na domo ya, e kaya: “Kua ni tukuna ni dukadukali na ka sa vakasavasavataka na Kalou.”16 E yaco tale qo ena ikatolu ni gauna, oti sa qai kau cake i lomalagi na ka e vaka na siti lineni.17 Ni se veilecayaki voli ga o Pita ena vuku ni raivotu qai sega ni kila se cava na kena ibalebale, eratou sa vaqara mai na vale nei Saimoni na tagane e tala mai o Konilio, ratou sa mai tu sara e matamata.+18 Eratou kaci yani, eratou taroga se vakaicili tiko e kea o Saimoni, e yacana tale ga o Pita.19 Ni se vakasamataka tiko ga o Pita na raivotu, e kaya na yalo tabu:+ “Raica! Eratou tarogi iko tiko e tolu na tagane.20 Tucake, lako sobu i ra mo lai tomani ratou, kua tale ni lomalomarua, o yau ga au talai ratou yani.”21 E qai lako sobu o Pita vei ratou na tagane, e kaya: “O yau ga qo dou vaqara tiko. Dua na ka dou vinakata?”22 Eratou kaya: “Keitou lako mai ena vuku i Konilio+ e dua na turaganivalu yalododonu, e dau rerevaka na Kalou, ra qai dau taleitaki koya kece na Jiu. A vakaroti koya na agilosi savasava ni Kalou me talatala mai moni lako i nona vale me rogoca na ka o na tukuna.”23 E mani sureti ratou i vale me ratou nona vulagi.E gole vata kei ratou ena siga tarava, e tomani koya tale ga eso na veitacini mai Jopa.24 Eratou qai yaco yani i Sisaria ni oti tale e dua na siga. Sa namaki ratou tiko mai o Konilio, e sureti ira tale ga na wekana, kei ira nona itokani voleka.25 Ni curu yani o Pita sa tavaki koya mai o Konilio, e cuva e yavana qai vakarokoroko vua.26 E tauri koya cake o Pita qai kaya vua: “Tucake, au tamata tale ga o yau.”+27 Ni rau veivosaki tiko e curu sara i loma qai raica nira sa tu e kea e le levu.28 E kaya vei ira: “Oni kila vinaka ni cala vua na Jiu me veitokani se lako vua e dua tale na matatamata,+ ia e vakaraitaka vei au na Kalou meu kua ni vakatoka e dua me dukadukali se tawasavasava.+29 Ni o talatala yani au mani lako mai, au sega tale ni lomalomarua. Au via kila gona na vuna oni talatala yani kina.”30 Sa qai kaya o Konilio: “Gauna vata va qo ena va na siga sa oti au a masu tiko e noqu vale ena ikaciwa ni aua,* e qai rairai e mataqu e dua na tagane e ramase nona isulu,31 e kaya: ‘Konilio, sa rogoci na nomu masu, e sega ni guilecavi tale ga ena mata ni Kalou na nomu dau soli iloloma.32 O koya gona, mo talatala mada i Jopa me lako mai o Saimoni e yacana tale ga o Pita. E vakaicili tiko ena vale nei Saimoni, e daucaka leca. E tiko nona vale mai baravi.’+33 Au talatala sara yani moni lako mai. Vinaka vakalevu nomuni yaco mai. Keimami sa mai tu qo ena mata ni Kalou me keimami rogoca na ka kece e vakaroti kemuni kina o Jiova* moni tukuna.”34 Sa qai kaya o Pita: “Au sa qai kila qo ni sega ni dau veivakaduiduitaki na Kalou,+35 ia e vakadonui ira era dokai koya ra qai cakava na ka e vinakata mai na veivanua kece.+36 E vakatakila yani o koya vei ira na luvei Isireli na itukutuku vinaka ni vakacegu+ e rawati ena vuku i Jisu Karisito—o koya qo e noda Turaga kece.+37 Oni kila na ka a veivosakitaki e Jutia kece me tekivu mai Kalili,+ ni oti na veipapitaisotaki a vunautaka voli o Joni:38 me baleti Jisu mai Nasareci, ni lumuti koya na Kalou ena yalo tabu+ kei na nona solia vua na kaukaua, e qai lakova e levu na vanua me cakava e levu na ka vinaka, me vakabulai ira e vakararawataki ira na Tevoro,+ ni tiko vata kei koya na Kalou.+39 Keimami vakadinadinataka na ka kece e cakava ena nodra vanua na Jiu, vaka kina e Jerusalemi. Ia era vakamatei koya ena nodra vakaliligi koya ena kau.*40 E vakaturi koya cake na Kalou ena ikatolu ni siga+ qai vakatara me vakaraitaki koya,41 e sega ni vakaraitaki koya vei ira kece na lewenivanua, vei ira ga na ivakadinadina sa lesi ira oti na Kalou, vei keimami na kana, keimami gunu vata tale ga kei koya ni sa vakaturi mai na mate.+42 E vakaroti keimami tale ga me keimami vunautaka sara vakavinaka vei ira na lewenivanua+ ni o koya ga qo e lesia na Kalou me nodra turaganilewa na bula kei na mate.+43 Era tukuni koya na parofita kece,+ ni o koya e vakabauti koya ena vosoti na nona ivalavala ca ena vuku ni yacana.”+44 Ni se tukuna tiko ga o Pita na ka kece qo, sa sobuti ira kece na vakarorogo tiko na yalo tabu.+45 Eratou kurabui na Jiu vakabauta* eratou salavata mai kei Pita ni ratou raica ni sa sovaraki tale ga vei ira na kai veimatanitu na isolisoli ni yalo tabu.46 Eratou rogoca nodra vosataka na vosa ni veivanua tale eso* kei na nodra vakacerecerea na Kalou.+ E qai kaya o Pita:47 “Vakacava ena dua e bureitaka na wai mera kua kina ni papitaiso o ira qo+ ni sa sobuti ira na yalo tabu me vakataki keda ga?”48 E mani vakarota mera papitaiso ena yaca i Jisu Karisito.+ Era qai kerea me tiko vata kei ira me vica tale na siga.


text:
CS24 ni Muncie / CS25 PTO
Ivakamacala:
The CS24 Series Power Take-Off is a Clutch Shift PTO designed for Allison WorldR and Caterpillar automatic transmissions. The CS-24 Series PTO is engaged by means of a solenoid activated, wet clutch pack. The engagement solenoid is built into the PTO and installation is simplified by the requirement of only one hose connection. A remote mounted solenoid option is available for a more compact installation.
Kevaka e tiko e dua na taro se gadreva na veivuke ni laurai nomu PTO se na veitiki, veitaratara kei keda nikua, se qiri keda ga ena Moniti ki na Vakaraubuka 8 'u me 5 ni PM EST ena 877-766-4600 se 407-872-1901. Eda cabora na siga vata ga a, e vuravura raraba na vakauyaya.
Ivakatakilakila bibi / Yaga:
- Va ulunivanua vakayawa veiqaravi se na moto ena ruarua keyed kei na flange na mataqali: Versatility ni vakasava tani vakayawa na ipamu
- S.A.E. “E DUA”, “B”, “BB”, ka na VOQA 5462 Ulunivanua vakadodonu na ipamu ni digidigi: Rauta na kilai levu duadua na pumps
- Flanges ni rotatable na ulunivanua vakadodonu: Vakatara na ipamu me na toka kina na yalayala e cake ni vagalalataki
- Salavata kei na Extensions ni moto ni PTO ni transmissions ni Allison: Sa toso na ulunivanua pamutaka ki na imuri ni na taranisimisani me vagalalataki ni levu na ipamu
- Patented Muncie warataka dovia: Tarovi na cowiri ni moto ena “TANI” ivakarau
- Lubrication ni veivakasaurarataki tudei: Me ikuri ni kena isau
- Rua na ituvatuva ni soqoni: Vakatara na PTO me dauvolavola moto cecere se lailai ena yasa ruarua ni na taranisimisani
Dau tarogi wasoma na kerekere:
Besetaka na lori
Taqe lori
Ice and Snow Control Trucks
Derricks ni digger
Aerial na vokete lori
Dump Bodies


text:
Tukuna na ka Dina ena iVolatabu
Wilika na kedra italanoa na iVakadinadina i Jiova nira tukuna vei ira e levu na ka dina ena Vosa ni Kalou.
iVukevuke Yaga Vei Ira na Veiqaravi Tiko e Valenibula
Ni veitauvi tiko na COVID-19 era vakayaloqaqataki vakacava na nasi kei na so tale era veiqaravi e valenibula?
Era Vunau tu ga ni Veitauvi Tiko na COVID-19
Era marau na tacida qai donu tiko ga nodra rai, ni veisau na iwalewale ni nodra wasea na itukutuku veivakacegui ena iVolatabu.
Gole Mai na iTukutuku Vinaka ena Waluvu
Ni oti ga na bi ni uca, e gole yani na ka ni veivuke ena veikoro e Nicaragua.
Rogoci Nona Masu e Dua na Yalewa Mataboko
E masuta o Mingjie me kunea na lotu vaKarisito dina. E kila vakacava ni sa rogoci nona masu?
Levu Tale Era Mai Vulica na iVolatabu
Era vunau na iVakadinadina i Jiova e Guatemala vei ira na vosa vakaKekchi.
Saumi Nona Taro na iTalatala
Dua na ka nodrau tagilagalaga na veiwatini ni mate na luvedrau. Ia rau lomavakacegu ni saumi nodrau lomatarotaro me baleta na mate.
Cakacaka Vakavunau ena Uciwai na Maroni
Era gole na le 13 na tacida mera lai wasea na itukutuku vinaka e nuitaki vei ira na lewenikoro era tu yawa ena veikauloa ni Amazon, e Sauca Merika.
Tomani Joseph na Ovisa
Era veivuke vakacava na ovisa vei ratou na iVakadinadina i Jiova ni ratou vunautaka na itukutuku vinaka ni Matanitu ni Kalou?
Ratou Kele me Ratou Veivuke
Cava ratou bolea kina na ucacevata kei na batabata na le lima na itabagone me ratou veivuke kina?
“Yaga ni Daudina”
Wilika mada nona saga e dua na iVakadinadina i Jiova e Sauca Aferika me vakasuka na kato kei na baosi e guilecavi tu ena sitoa ni gunu kofi.
“Au sa Vakayacora ga na ka au Rawa ni Cakava”
Sa voleka ni yabaki 90 o Irma, ia na ivola e dau vola era yavutaki vakaivolatabu e uqeti ira sara ga e levu.
Tukuna Vei Rau ni o Lomani Rau
Dikeva na sala e vukei ratou kina e dua na vuvale na iVolatabu me ratou marautaka nodratou veimaliwai
“iWalewale Vou ni Veivakavulici!”
Era taleitaka na vidio mai na website na jw.org na qasenivuli, daunivakasala, kei na so tale.
Dua na iVakaraitaki ni Yalovinaka vaKarisito
E uqeti vakacava e dua na dauveitusaqati me taleitaka na ka dina vakaivolatabu ni oti nona kauaitaki?
Vuavuaivinaka na Sasaga e Lalawataki Vinaka
Raica na nona gugumatua e dua na goneyalewa yabaki tini e Chile me sureti ira kece era kila na vosa vakaMapudungun ena nona koronivuli mera tiko ena dua na soqo bibi.
Kua ni Kauaitaka na iRairai e Sau
Na cava e yaco ni vosa ena yalovosovoso e dua na iVakadinadina i Jiova vua e dua e vakaitikotiko ena salatu e via tu taudua ga qai vakasisila na kena irairai?


text:
Na Cava na Veivosoti?
Kena iSau Vakaivolatabu
Na veivosoti e okati kina noda vosoti koya e cala. Na vakadewa vaKirisi ni “veivosoti” ena iVolatabu, e kena ibalebale na nona “guilecava” e dua na cala e caka vua. Ni vakavulici ratou nona imuri o Jisu, e vakayagataka na vakatautauvata qo: “Ni vosota na neimami valavala ca, ni keimami sa vosoti ira kece era cala vei keimami.” (Luke 11:4) Me vaka na vakatautauvata ni dauveiqaravi tawayalololoma, e vakatauvatana o Jisu na veivosoti ina kena bokoci na dinau.—Maciu 18:23-35.
Noda guilecava na cala e caka vei keda kei na noda sega ni sauma na ca, e vakaraitaka nida veivosoti. E tukuna na iVolatabu, ni yavu ni veivosoti dina na loloma, baleta “e sega ni katona na ca.”—1 Korinica 13:4, 5.
Na veivosoti e sega ni
Vakadonuya na cala. E sega ni duavata na iVolatabu kei na rai, ni cala e yaco e sega ni dua na kena leqa.—Aisea 5:20.
Vakalecalecava na ka e yaco. E vosoti Tui Tevita o Jiova ena cala bibi e cakava, ia e sega ni taqomaki koya mai na kena revurevu. E volatukutukutaka kina o Jiova na ka e cakava o Tevita meda vuli kina nikua.—2 Samuela 12:9-13.
Vakalaiva eso tale mera rawaka vei iko. Kena ivakaraitaki, e dua e dinau vei iko, e vakasabusabutaka qai sega ni rawa ni sauma lesu me vaka e yalataka. E kere veivosoti. O rawa ni vosoti koya ni o sega ni katona na ca, o na sega ni kauta cake tiko ga mai na dinau, o na tukuna mada ga me kua ni sauma. Ia, o rairai vakatulewataka me kua ni dinau tale vei iko.—Same 37:21; Vosa Vakaibalebale 14:15; 22:3; Kalatia 6:7.
Tukuni me sega na kena yavu. O Jiova e sega ni vosoti ira era nakita nodra cala, era cala bibi ra qai sega ni vakaraitaka vakadodonu, era sega ni veisautaka nodra ivalavala, se ra sega ni kere veivosoti ena cala era cakava. (Vosa Vakaibalebale 28:13; Cakacaka 26:20; Iperiu 10:26) O ira qori era vakatokai mera meca ni Kalou, e vinakata o koya meda kua ni vosoti ira me vaka ga nona sega ni vosoti ira.—Same 139:21, 22.
Vakacava ke dua e vakalolomataki iko qai sega ni kere veivosoti se me tukuna ni cala o koya? E veivakasalataki na iVolatabu: “Mo biuta na cudru qai vakanadakuya na katakata.” (Same 37:8) Ke o vakadinata ni o cala, o na sega ni cudru tale tiko. Nuitaka na Kalou ni na lewai koya e cala. (Iperiu 10:30, 31) E veivakacegui dina ni na yaco na gauna sa na sega tale ni vakilai na rarawa se na mosi eda vakila ena gauna qo.—Aisea 65:17; Vakatakila 21:4.
Mo veivosoti ena veigauna. So na gauna ena sega ni gadrevi meda kere veivosoti, meda tukuna ga vakadodonu nida cala. E kaya na iVolatabu: “Mo kua ni cudru totolo, ni tiko na cudru e lomaseredra na lialia.”—Dauvunaua 7:9, ivakamacala e ra.
Mo veivosoti vakacava
Nanuma na ka e okati ena veivosoti. O sega ni vakadonuya na cala, o vakadinata ni yaco dina—mo guilecava ga.
Kila na yaga ni veivosoti. Ni o sega ni dau cudru se katona na ca ena vukei iko mo yalomalua, o na bulabula, o na marau tale ga vakalevu. (Vosa Vakaibalebale 14:30; Maciu 5:9) O koya e bibi sara, ena vosoti iko na Kalou.—Maciu 6:14, 15.
Mo veinanumi. Eda ivalavala ca kece. (Jemesa 3:2) Eda dau marautaka ni dua e vosoti keda, meda cakava tale ga qori vei ira na cala vei keda.—Maciu 7:12.
Mo yalorawarawa. Nida dau didivaka eso na ka lalai, meda muria mada ga na ivakavuvuli vakaivolatabu qo: “Moni dau yalorawarawa.”—Kolosa 3:13.
Kua ni lokuyara. Mo veivosoti vakatotolo ena gauna ga e yaco kina na leqa, ni o cakava qori o na sega kina ni dau cudru totolo.—Efeso 4:26, 27.


text:
Marautaki ni Rawarawa na Bula
RAU vakamau ena Seviteba 2000 o Daniel kei Miriam, rau vakaitikotiko sara ena koro o Barcelona mai Sipeni. E talanoataka o Daniel: “Keirau marautaka na neirau bula. Na neirau cakacaka saumi e rawa kina ni keirau kana ena valenikana saulevu, gole e vanuatani, rawa tale ga ni keirau volia na isulu totoka. Keirau vakaitavi wasoma ena cakacaka vakaitalatala.” Ia e mani veisau kece qori.
Ena soqo ni veiwasewase ni 2006, e uqeti Daniel e dua na ivunau e tarogi kina: “Vakaevei, eda sa cakava tiko noda vinaka kece meda vukei ira kina na ‘yarataki mera mate’ mera kunea na sala e basika ina bula tawamudu?” (Vkai. 24:11) E vakabibitaki ena ivunau qori me kacivaki na itukutuku ni veivakabulai ena iVolatabu. (Caka. 20:26, 27) E nanuma lesu o Daniel, “E vaka sara ga e vosa tiko vei au o Jiova.” E vakamacalataki tale ga ena ivunau qo ni marautaki vakalevu na noda vakarabailevutaka na noda cakacaka vakaitalatala. E vakabauta o Daniel ni ka dina qori. Sa tekivu painia tiko o Miriam qai marautaka na veivakalougatataki e vakila kina.
E tukuna o Daniel, “Au nanuma ni sa kena gauna meu veisau.” E cakava vaka kina. E vakalailaitaka nona gauna ni cakacaka, e painia qai vakasamataka na marau erau na vakila ke rau veiqaravi ena vanua e vinakati kina na veivuke.
DREDRE TAUMADA
Ena Me 2007, erau kere vakacegu mai na nodrau cakacaka o Daniel kei Miriam me rau gole i Panama, rau a gade kina ena dua na gauna sa oti. E vica toka na kena yanuyanu ena Bocas del Toro, qo ena Wasa na Caribbean, ra qai tawana vakalevu na itaukei, o ira na Ngabe. Rau nanuma o Daniel kei Miriam me rau vakayagataka na nodrau ilavo maroroi me rau vula walu kina e Panama.
Erau vodo waqa kei na basikeli ena veivanua qori, rau nanuma vinaka tu ga na imatai ni nodrau vodo basikeli, rauta ni 32 na kilomita ena veivanua baba qiqo qai katakata tu na siga. E voleka sara ga kina ni rebo o Daniel ena levu ni wawale. Ia dua na ka nodra veikauaitaki na vuvale itaukei ni rau yaco yani, vakabibi ni rau sa vulica eso na vosa rawarawa ni vanua ya. Sega ni dede, sa 23 na nodrau vuli iVolatabu.
E yaco na gauna me sa oti na nodrau ilavo, e vuki nodrau marau me rarawa. E tukuna o Daniel: “E tonawanawa na mata i keirau ni keirau vakasamataka na neirau sa na lesu i Sipeni. Dua na ka neirau rarawa nira sa na biu tu mai na gonevuli.” Ia ni oti ga e dua na vula, e vakasavui vei rau e dua na itukutuku vinaka. E kaya o Miriam: “Keirau sureti me keirau painia lavotaki. Dua na ka na neirau marau ni rawa ni keirau tiko ga ena vanua qori!”
MARAU VAKALEVU
Ena 2015, ena vuku ni veiveisau ena isoqosoqo, rau sa painia tudei o Daniel kei Miriam. Na cava erau na cakava? Erau nuitaka na yalayala ena Same 37:5: “Tataunaka na nomu sala vei Jiova, vakararavi vua, ena qai yavala ena vukumu o koya.” Erau kunea e dua na cakacaka me rawa ni vukei rau ena painia, ena gauna qo rau sa veiqaravi tiko ena dua na ivavakoso ena yasana o Veraguas mai Panama.
E vola o Daniel: “Ni bera ni keirau biuti Sipeni, keirau sega ni kila se rawa ni keirau bula rawarawa ga se sega. Nikua keirau sa rawata, keirau sega tale ga ni lekata na veika bibi.” Na cava erau marautaka vakalevu? Erau kaya, “Na neirau vukei ira na yalomalumalumu mera mai kilai Jiova, qori na marau e sega ni tukuni rawa!”


text:
NA RAI NI IVOLATABU
Dravudravua
E levu na sasaga e vakayacori me wali kina na leqa qori, ia era se dravudravua tiko ga e vica vata na milioni e vuravura.
Era na marau vakacava na dravudravua?
KA ERA TUKUNA ESO
Era vakabauta e levu ni na rawati ga na marau kei na vakacegu ena bula vutuniyau, nona rawaka tale ga e dua ena vakatau tiko ena levu ni nona ilavo. Ni lailai se sega sara ga na vuli, veiqaravi vakavuniwai vinaka, se so tale na veivuke va qori, ena dredre mera marau se bula vakacegu na dravudravua.
KA E TUKUNA NA IVOLATABU
E kaya na iVolatabu ni marau dina e sega ni vakatau ena bula vakailavo, ia ena nona bulabula ga vakayalo e dua kei na nona veiwekani kei na Dauveibuli. E tukuna na iVolatabu: “Era marau o ira na kauaitaka nodra bula vakayalo.” (Maciu 5:3) Se mani vakacava tu na nodra veika vakailavo, o ira na kauaitaka na nodra bula vakayalo era na uqeti mera kauaitaka na rai ni Kalou ena ka era cakava, era rawa ni vulica kina na ka dina vakaivolatabu e veivakacegui, dei tale ga nodra vakasama. Qori e vu ni marau dina.
O ira na kila ra qai muria na ivakasala vakaivolatabu era kila na ka mera cakava ke ra dravudravua. Kena ivakaraitaki, e veivakasalataki na iVolatabu mera kua ni vakatavako se ra gunu vakasivia ni rawa ni veivakaleqai. E vakalusi ilavo, rawa tale ga ni dua na iwase levu ni ilavo e vakayagataki ena veiqaravi vakavuniwai.
E veivakaroti na iVolatabu ena ca ni kocokoco kei na domodomoiyau. (Marika 4:19; Efeso 5:3) Na ivakasala va qori e rawa ni vukei kina e dua me kua ni vakalusi ilavo ena veimauilavo kei na nona ‘lomana na ilavo,’ ni kaya na iVolatabu “ni levu sara na ka ca e vu mai” kina. (1 Timoci 6:10) E veivakasalataki na iVolatabu: “Ke levu mada ga na ka e tu vua e dua, ena sega ni vakatau na nona bula ena veika e taukena.” (Luke 12:15) E sega gona ni vakatau tiko na nomu bula ena levu ni nomu ilavo. Ena yasana adua, ni muri na ivakasala vuku ena iVolatabu ena vakainaki kina na bula, e vakilai tale ga na marau dina.
Era na sasaga na dravudravua mera rawata na kedra, nodra isulu kei na vanua mera vakaruru kina, ia era rawa ni vakila na marau ke ra lomavakacegu ena ka sa tu vei ira, ra guta ga mera vakamarautaka na Dauveibuli, ra qai cakava na lomana. Era kila ni dina na yalayala ni iVolatabu ni “veivakalougatataki i Jiova e veivakavutuniyautaki, e sega ni kuria o koya ena ka rarawa.”
TIKINIVOLATABU BIBI: “Era marau o ira na kauaitaka nodra bula vakayalo.”
—Maciu 5:3.
Ena oti na dravudravua?
KA E KAYA NA IVOLATABU
Ni guce na sasaga vakatamata me tarovi na leqa ni dravudravua, ena yavala na Kalou ena nona gauna lokuci me cavuraka na veika sara ga e vakavuna tiko na leqa—qo o ira na dau tawaveinanumi kei na veimatanitu era saga mera vakacegui ira ga. (Dauvunau 8:9) Na Dauveibuli ena kauta laivi na veimatanitu vakatamata era dau vakaceguya ga na nodra gagadre. Ena qai vakacegui ira kece e vuravura na nona Matanitu se matanitu vakalomalagi e sega ni veivakaduiduitaki. E vakamatatataka na iVolatabu na yalayala ni na vakacegui ira na dravudravua na Tui ni Matanitu ni Kalou. “Ni na vakabula o koya na dravudravua e tagi ni kere veivuke . . . Ena lomani ira na vakaloloma kei na dravudravua, ena vakabula tale ga na dravudravua.”
Ena veisau na vuravura me parataisi, ena tiko kina na vale kei na kakana meda vakayagataka kece, sa na sega tale na bula dravudravua. E tukuni ena Aisea ni yalataka na Kalou vei ira na nona dauveiqaravi nira “na tara vale era na tiko kina, era na tea na loganivaini era na kania na vuana. . . . Era na marautaka vakalevu na cakacaka ni ligadra o ira au digitaka.” (Aisea 65: 21, 22) Era na sega tale ni vaqara kedra tiko, ena na marautaka “e dua na kanavata ena kakana uro” kei na veika vinaka tale eso e vakarautaka o Jiova.—Aisea 25:6.
VUNA MO KAUAI KINA
E veivakadeitaki vei ira na bula vakaloloma ni kauaitaki ira na Kalou, sa vakarau oti tale ga na nodra bula rarawa nira vakasamataka tiko nona yalayala me baleta na vuravura sa na sega tale kina vakadua na dravudravua. Ni vakabibitaki na inuinui qori ena rawa ni vakayaloqaqataka e dua me vosota na ituvaki dredre kece e vakila tiko nikua.
TIKINIVOLATABU BIBI: “Ni na vakabula o koya na dravudravua e tagi ni kere veivuke . . . Ena lomani ira na vakaloloma kei na dravudravua, ena vakabula tale ga na dravudravua.”
—Same 72:12, 13.


text:
SERE VOU – TAVALEQU – VESI KEI NAIRIKILAGI
Written by Rosena Volavola on September 28, 2022
‘VESI KEI NAIRIKILAGI ” Oqo na matasere ka liutaka tiko o Joe Matai, ka taleitaki sara tiko na nona sere me vaka na ‘NOQU DAULOMANI’ ka levu sara era marautaka ena nodra dau vakamurimuria ena TIK-TOK kei na nodra vakasarava ena You-tube.
“TAVALEQU,- Na sere qo e talanoataki kina e 2 na veitavaleni, ka rau marama ruarua ni Malolo levu. E rau kena dau sara ena gunu yaqona na veitavaleni qo, ko Sainiana kei na tavalena, ka rau dau gunu yaqona mai na yakavi caca me yacova na mataka caca, ka dau gole mai na dui watidrau me ratou veitomani, ia, rau dau dro tale na watidrau ka rau se dau tabaka ga na veitavaleni.
Ena so na gauna ni rau dau maca mai ena dua na vale, rau dau tini tale kina so tale na vale ka kena kaukauwa ni rau sa dau sogo katuba ena nodrau dui veivale ka rau dau davo tu ga ena Baba se Vada. (qo na vale ka dau tara toka ena yasa ga ni nodra dui vei vale ka ra na kila vinaka o ira ena veiyanuyanu lalai).
Sa toso na gauna kei na nodrau rai lesu, ka rau vakananuma na nodrau veigauna makawa, ka rau nanuma me buli e dua na kedrau sere mei vakananumi walega ni gauna oya, ka sa yaco talega na gauna me sa kauti Sainiana kina na watina kina nona koro, ka sa qai dua bulu walega na nona i tatau vei tavalena ka vaka ” Moce vaiavi me kua na tarakeba i vada” se yalo vinaka sara tavalequ lai moce vakayakavi mo kua ni na moce kina i tuba”
E katoni na sere qo ena domo ni vakatagi totoka nei Freddy Sugar ena Bravo 2 Zero, kei Paul Naqarase mai na Crew Production ena kena tabaki na i yaloyalo, ka vaka talega kina na vakavinakavinaka levu vei Rosie Soqeta.
E rawa ni o rogoca talega ena VITIFM 92.FM /92.2FM/92.6FM
VITIFM E KAMICA QAI KACHI !!!!
SOURCE: JOE MATAI
.


text:
Marika
Chapter 13
Ni sa lako tani mai o Koya ena vale ni soro, sa tarogi Koya e dua na Nona tisaipeli, ka vaka, "Qasenivuli, sa talei dina na veivatu sa tu oqo kei na kena vakamatalau na veivale lelevu!"
2 A sa tukuna vua o Jisu, "O sa raica na veivale lelevu oqo? Na veivatu oqo ena sega ni vo e dua me vaka na kena veitaqataqai tu oqo, era na vakarusai taucokoira."
3 Ena Nona dabe tiko mai na ulunivanua ni veiolive ka veidonui vata kei na vale ni soro, e ratou sa tarogi Koya lo o Pita, Jemesa, Joni kei Adriu,
4 Ka vaka, "Tukuna mada veikeitou, ena qai gauna cava li ena yaco kina na veika oqo? A cava na kena i vakatakilakila ni gauna ni sa vakarau vakayacori?
5 Sa qai tukuna vei iratou o Jisu, ka vaka, "Dou rogoca me kua ni dua e mai lasutaki kemudou.
6 Era na lewe levu era na vakatokai ira me o Au (Jisu) ka ra tukuna, 'Oi Au o Koya,' ka ena lewe levu era na rawai kina.
7 "Ia ni dou sa rogoca nai valu kei na rorogo ni veivaluvaluti, dou kakua ni taqaya; ni sa dodonu me yaco na veika vaka oqo, ia e se bera tiko nai vakataotioti.
8 Era na vakasakaukauwa na veivanua ka vakasakaukauwa na veimatanitu, na uneune ena yavalata e levu na veivanua, ka ena yaco na dausiga kei na leqa. Sai koya oqori nai tekitekivu ni veika rarawa.
9 Ia dou qarauni kemudou vinaka, ni dou na vakasaurarataki mo dou kau kina mataveilewai, dou na mokulaki ena veivale ni lotu. Dou na kau vakaukauwa ena vukuqu, ka mo dou rawa ni la'ki tukuni Au kina ena matadra na kovana kei na matadra na tui.
10 "Nai tukutuku vinaka mena vunautaki mada e liu ki na veivanua eso.
11 Ia ni ra sa vesuki kemudou mo dou la'ki lewai, dou kakua ni leqataka na vosa mo dou tukuna e matadra. Ia dou tukuna na vosa ka ena soli mai veikemudou ena gauna sara ga o ya, ni dou na sega ni vosa oi kemudou, ia o Koya ga na Yalo Tabu.
12 Na veitacini ena vakamatea vakailawaki na tacina, na tamani gone ena cakava vaka kina vua na luvena; kei ira na gone era na vakayacoi tovo kaukauwa vei ira na nodra i tubutubu me rawa ni ra mate yani kina.
13 ''Era na sevaki kemudou na tamata kecega ena vuku ni Yacaqu. Ia o koya ga e vosota tiko vakadede me yacova nai vakataotioti ena vakabulai.
14 "Ni dou sa raica na veika vakasisila sa dauveivakarusai ka a vosa kina o Taniela na parofita, ni sa tu ena vanua e sega ni dodonu me kune kina." (Dou rogoca vinaka oi kemudou sa wilika), mo dou sa drovaki bula oi kemudou sa tiko e Jutia kina veiulunivanua.
15 Ke dua e tiko ena nona delavuvu ni vale, me kua ni siro sobu ki nona loma ni vale, me taura mai kina e dua nai yaya.
16 "Ke dua e tiko ena i teitei me kua ni lesu tale i vale me la'ki taura mai na Nona i sulu.
17 Ena ca vei ira sa bukete kei ira se susuga tiko na gone lalai ena gauna oqori.
18 "Ka mo dou masu me kakua ni yaco nomudou veidrovaki ena vula i liliwa.
19 "Ka ena dua na veivakararawataki levu ena tarai vuravura ena gauna o ya, ka se sega ni bau yaco mada mai na gauna e a buli vuravura kina na Kalou, me yacova na gauna o ya, ka ena sega tale ni dua vaka o ya me na qai yaco.
20 "Ena sega ni dua na tamata me na bula kevaka me sega ni vakalekalekataka o koya na gauna o ya.
21 Kevaka e dua e tukuna vei kemudou, 'Dou rai mai o Karisito oqo!' se, dou rai e kea, o ya o koya!' dou kakua ni vakabauta.
22 Ka era na basika cake na parofita vakailasu kei na karisito vakailasu, me ra vakaraitaka na veivakatakilakila eso kei na veicakacaka mana eso ka lewe levu era na rawai kina, ka ena rawa sara ga ni so vei ira na digitaki.
23 Ia dou qarauni kemudou vakavinaka; raica, na veika kece ena yaco mai ka'u sa tukuna rawa tiko oqo veikemudou. Na Nona Lako Mai Na Luve Ni Tamata
24 "Ia ni sa oti na veika rarawa ena gauna o ya, ena qai vakabutobutotaki na mata ni siga, ka ena sega talega ni na cila na vula;
25 "Era na lulutu sobu mai na veikalokalo ni lomalagi, kei na veivuni ka kaukauwa ni lomalagi era na yavavala.
26 Era na qai raica na Luve ni Tamata ena vei o, ni sa lako mai ena nona i ukuuku kei na kaukauwa levu.
27 "Ena talai ira na Nona agilosi o Koya, me vakasoqoni ira vata mai na Nona digitaki mai na veimata ni cagi e va, kina mua ni vuravura sara i ra kina mua ni lomalagi sara i cake.
28 "Oqo mo dou vulica mada na vosa vakatautauvata ni vunilolo: ni sa lavovou na tabana, ka tubu mai na drauna, dou sa kila sara ni sa toro mai na vula i katakata.
29 "Oi kemudou talega, ni dou sa raica ni sa vakayacori na veika oqo, dou kila ni sa volekata tiko mai na katuba.
30 "Au tukuna vakaidina vei kemudou, ni se bera nira na takali yani nai tabatamata oqo, na veika kece oqo ena yaco mada."
31 "O lomalagi kei vuravura ena takali yani, ia na Noqu vosa ena sega vakadua ni takali."
32 "Ia na siga oqori kei na auwa e sega sara ga ni dua e kila, o ira mada ga na agilosi mai lomalagi era sega ni kila, na luvena talega e sega ni kila, ia na Tamaqu ga sa kila.
33 "Dou kua ni vakawelewele, dou yadra ka masu; ni dou sa sega ni kila na gauna ena yaco kina.
34 "E sa vaka e dua na tamata sa lako kina dua na vanua e yawa sara, ka solia na lewa ni nona vale vei ira na nona tamata cakacaka, kei na nodra cakava na cakacaka era sa dui lesi kina ka vakaroti koya nai vakatawa me yadrava tiko na ka kece."
35 "O koya gona qo mo dou yadra tiko, ni dou sa sega ni kila na gauna cava ena lesu mai kina nai taukei ni vale ena rawa ni yakavi, se bogi levu tutu, se na gauna dau tagi kina na toa, se na mataka caca sara.
36 "Ni vakidacala na nona lako mai, ka kunei kemudou ni dou moce tu."
37 Na ka Au tukuna oqo vei kemudou, Au tukuna ki vei ira na tamata kecega: ni yadra tiko!"


text:
Qin Shi Huang
Qin Shi Huang (Vosa Vakajaina: 秦始皇; vakaidina: 'Imatai Empera ni Qin', 18 Feperueri 259 BC – 10 Sepiteba 210 BC) sa ikoya na kena tauyavu na Qin matavuvale vakatui ka sa imatai ni empera ni dua na duavata Jaina. A sucu o koya Ying Zheng (嬴政) se Zhao Zheng (趙政), e dua na ravou ni ituvaki ni Qin. Sa yaco me Zheng, na Tui ni Qin (秦王政) ni sa tinikatolu o koya, sa qai imatai ni empera o Jaina ena gauna e 38 na Qin kina ni sa vakadrukai ira kece Ivaluvaki Ituvaki ka vakaduavatataki ira na tamata kecega e Jaina ena 221 BC. Ka sega ni maroroya na itutu ni "tui" (王) colata na veika sa oti Shang ka Zhou iliuliu, e vakatulewa me vaka na Imatai Empera (始皇帝) ni na Qin matavuvale vakatui mai 221 BC ki 210 BC. Nona itutu vakatekivuna ulutaga ni bula "empera" (皇帝), me vaka sa vakaraitaka ena nona vakayagataka na vosa "Imatai",ena tomana tikoga na nodra colati mai vei ira na iliuliu ni Vakajaina ena rua na meliniumi e tarava.
Ena gauna ni nona veiliutaki, sa turaganivalu sara vakalevu na levu ni Vakajaina ituvaki: Vunautaki ceva ni Chu vakuri vakadua na Yue vanua ni Hunan ka Guangdong ki na itovo vakavanua ni ilakolako ni Jaina; Vunautaki ena Iusutu Esia vakadrukai Ordos Isivi mai na nomad Xiongnu, e dina ga ni na vakavuna na nodra veicokovatavaki ena gauna Modu Chanyu.
A cakacaka talega o Qin Shi Huang ena nona veiqaravi Li Si ki na me levu ni veika vakailavo kei na veika vakapolitiki veisau a saga o ena standardization ni vuravura taumada sa oti Makawa Vakajaina ituvaki.E dau traditionally o koya me vakatabuya ka kama e vuqa na ivola kei na tamata vuku vakamatei, e dina ni dua na vakadidike voleka ni peresitedi na akaude ni lomalomarua. Na nona cakacaka e vuravura raraba e okati kina na unification ni vanua ni bula duidui ki na dua na Levu Lalaga ni Jaina kei na dua na ivakarau ni gaunisala ni vakaitamera vou, ka vakakina na tawaitaga mausoleum yadravi na bula-tawaitaga Terracotta Mataivalu. A vakatulewa me yacova na nona mate ena 210 BC ena ikava ni nona sarasara ena Tokalau Jaina.


text:
cei in Spanish. Spanish Romanian Dictionary cei. Romanian Spanish Dictionary cei. cei in Dictionary. cei in Romanian. Translation of cei by hallo.ro. Definition of cei. Synonyms for cei. Meaning of cei. Pronunciation of cei. Information about cei by hallo.ro dictionary. Dictionary cei.cei in Spanish. Spanish Romanian Dictionary cei. Romanian Spanish Dictionary cei. cei in Dictionary. cei in Romanian. Translation of cei by hallo.ro. Definition of cei. Synonyms for cei. Meaning of cei. Pronunciation of cei. Information about cei by hallo.ro dictionary. Dictionary cei.cei in Spanish. Spanish Romanian Dictionary cei. Romanian Spanish Dictionary cei. cei in Dictionary. cei in Romanian. Translation of cei by hallo.ro. Definition of cei. Synonyms for cei. Meaning of cei. Pronunciation of cei. Information about cei by hallo.ro dictionary. Dictionary cei.
Suggestion
To use the dictionary, just type the term you would like to find in the box above and press Enter. The search results are hyperlinked so that you can easily look up those words just by clicking on them.


text:
Kote mamare
Na kote mamare e dua na tiki ni isulu, ena dua na cokia sote balavu, ka vakavuna na knitted se crocheted ni veika e kovuta na tiki ni yago e cake. Ni sleeveless, sa dau vakatokai na qameni me slipover. Na siqeleti katakata era dara tiko na qase kei na gone ena yalewa kece sara, e vakavuqa ni dua na sote, kote, siqeleti, se so tale, ia ena so na gauna e tarava na yago. A siqeleti katakata ivakarau mai na vutika sipi ia sa rawa me caka ena gauna oqo me vauvau, synthetic kakaseresere, se dua na kena cokovata.


text:
E Dodonu me Dawaitabu na iTalatala Lotu vaKarisito?
ERA vakabauta na lotu Katolika, lotu Orthodox, lotu Buda, kei na so tale na matalotu ni dodonu mera dawaitabu na kena iliuliu se italatala. Ia era nanuma eso tale ni vakatatabu qori e vakavuna nodra vakayacora e levu na italatala ena gauna qo na ivalavala dukadukali ni veiyacovi.
Vakacava e ivakaro vakaivolatabu me dawaitabu na italatala lotu vaKarisito? Ena veivuke ena noda sauma na taro qori na noda dikeva se a tekivu vakacava na vakasama ni dawaitabu, kei na rai ni Kalou me baleta na dawaitabu.
KENA ITEKITEKIVU
E kaya na Encyclopædia Britannica ni dawaitabu e vakaibalebaletaki vua e “sega ni vakawati, qai tabu ni veiyacovi ena vuku ni nona itavi ena lotu se ni sa solia tu nona bula ena lotu.” Ena nona ivakamacala na tui tabu o Benedict XVI ena 2006 me baleta na ituvatuva ni veiliutaki ena lotu, e kaya ni dawaitabu a “se tekivu sara ena itabagauna e volekata na gauna eratou bula kina na yapositolo.”
E sega ni kena ivakarau vei ira na lotu vaKarisito ena imatai ni senitiuri na dawaitabu. E veivakaroti kina na yapositolo o Paula vei ira na bula ena gauna qori mera qarauni ira era vakatetea “na itukutuku veivakacalai e nanumi ni vu vakalou,” kei ira era “vakatabuya na vakawati.”—1 Timoci 4:1-3.
Era tauyavutaka na ivakavuvuli ni dawaitabu ena ikarua ni senitiuri na lotu Tawase era kaya nira lotu “vaKarisito.” E vakamacalataki ena ivola na Celibacy and Religious Traditions ni ivakavuvuli qori e lakovata kei na “ivakarau vou a takalevu tu ena matanitu o Roma, oya me kua na veiyacovi.”
Oti e vica na senitiuri era qai veiuqeti na Matabose ni lotu kei na Qasenilotu mera dawaitabu naitalatala. E nanumi kina ni dukadukali na veiyacovi qai sega ni salavata kei na itavi e vakacolati kina na italatala. Ia e vakamacalataka na Encyclopædia Britannica nira “vakawati e levu na bete kei na bisovi ena ika10 ni senitiuri.”
A vakaturi na lawa ni nodra dawaitabu na italatala ena Bose ni Lotu mai Roma ena yabaki 1123 kei na 1139. E se dei tu ga ena lotu Katolika na lawa qori me yacova mai nikua. Era dau vola vei luvedra na bete era vakawati na iyau ni lotu e soli mera vakayagataka. Ia ni biuta na lotu na lawa me baleta na dawaitabu, ena toka dei ga ena lotu na kena iyau qai sega ni vakalusia kina e dua na ilavo.
RAI NI KALOU
E vakamatatataki ena iVolatabu na rai ni Kalou me baleta na dawaitabu. E laurai qori ena ka e kaya o Jisu me baleti ira era vakataki koya, era sega ni vakawati “ena vuku ni Matanitu vakalomalagi.” (Maciu 19:12) E tokona qori nona ivakasala na yapositolo o Paula vei ira na lotu vaKarisito era muria na nona ivakaraitaki, nira sega ni vakawati “ena vuku ni itukutuku vinaka.”—1 Korinica 7:37, 38; 9:23.
Ia erau sega ni vakarota o Jisu kei Paula me dawaitabu na italatala. E kaya o Jisu na bula vakadawai e sega ni “soli” kece vei ira na nona imuri. Ni vosa tale ga o Paula vei ira na “sega ni tara tagane se tara yalewa,” e kaya: “E sega ni solia vei au na Turaga e dua na ivakaro, ia au tukuna ga na noqu nanuma.”—Maciu 19:11; 1 Korinica 7:25, ivakamacala e ra.
E vakaraitaka na iVolatabu nira vakawati e levu na italatala lotu vaKarisito ena imatai ni senitiuri. (Maciu 8:14; Marika 1:29-31; 1 Korinica 9:5) Ni takalevu e Roma na ivalavala vakasisila, e vola kina o Paula “me dua ga na watina” na italatala vaKarisito ke vakawati ra qai “talairawarawa vua na luvena.”—1 Timoci 3:2, 4.
E sega ni kena ibalebale qori ni tabu na veiyacovi vei ira era vakawati. E kaya na iVolatabu ni o “tagane vakawati me solia vei watina na ka e dodonu me nona,” me rau “kua ni bureitaki” rau tale ga na veiwatini vei kedrau isa. (1 Korinica 7:3-5) Kena ibalebale e sega ni vakarota na Kalou na dawaitabu, e sega tale ga ni lavaki vei ira na italatala lotu vaKarisito.
ENA VUKU NI ITUKUTUKU VINAKA
Ke sega ni lavaki vei ira na italatala lotu vaKarisito na dawaitabu, na cava ga erau veiuqeti kina o Jisu kei Paula ena bula vakadawai? E levu na ka e rawa ni cakava o koya e dawai ena vuku ni itukutuku vinaka. E rawa ni vakayagataki ena so na taba ni veiqaravi ena dredre vei ira na vakawati, ena galala tale ga mai na lomaocaoca era vakila na vakawati.—1 Korinica 7:32-35.
Dikeva mada na ivakaraitaki i David, e cegu mai na nona cakacaka vinaka e Mexico City me lai veivakavulici ena iVolatabu e Costa Rica. Vakacava e yaga vei David nona bula vakadawai? E kaya o koya: “Io. E dredre toka meu vakamatauni au ena itovo vakavanua kei na ivakarau ni bula eke, ia e rawarawa noqu qaravi au ga kei na noqu cakava eso tale na veiveisau e gadrevi niu sega ni vakawati.”
Dua tale na yalewa lotu vaKarisito e sega ni vakawati o Claudia, e veiqaravi ena vanua e vinakati vakalevu kina na veivuke. E kaya: “Au marautaka noqu qarava na Kalou. E vaqaqacotaka noqu vakabauta kei na noqu veiwekani kei na Kalou na noqu kila ni dau vukei au o koya.”
“E sega ni bibi ke o vakawati se sega, e bibi ga mo solia vei Jiova nomu vinaka kece ni o na marau kina.”—Claudia
Na bula vakadawai e sega ni vaka e dua na icolacola bibi. E kaya o Claudia: “E sega ni bibi ke o vakawati se sega, e bibi ga mo solia vei Jiova nomu vinaka kece ni o na marau kina.”


text:
Rarawa e salavata kei na loma ni Kalou e tini ena veivutuni (8-16)
7 O koya gona kemuni na wekaqu lomani, ena vuku ni vosa ni yalayala qo,+ meda vakasavasavataki keda mai na dukadukali kece vakayago kei na dukadukali vakayalo,+ da qai cakava tiko ga qori ena noda rerevaka na Kalou.2 Ni dolava vei keitou na lomamuni.+ Keitou sega ni cakava na ka ca vua e dua, keitou sega ni vakaleqa e dua, keitou sega ni lawakitaka e dua.+3 Au sega ni kaya qo meu beitaki kemuni kina. Niu sa tukuna oti, ni dou sa tiko ena loma i keitou, meda matevata, meda bulavata tale ga.4 Au doudou meu vosa vei kemuni. Au dau sakitaki kemuni. E cegu na lomaqu, au marau tale ga vakalevu ena neitou rarawa kece ga.+5 Ni keitou yaco i Masitonia,+ e sega ni cegu na yago i keitou, ia keitou vakaleqai tiko ga ena levu sara na sala—na veivala e taudaku, e loma na rere.6 Ia na Kalou e dau vakacegui ira na yalolailai,+ e vakacegui keitou ena nona tiko o Taito,7 sega ni nona tiko wale ga, ena nona tukuna tale ga ni oni vu ni nona lomavakacegu, ni kauta tale mai vei keitou na itukutuku ni nomuni sasaga, nomuni lolosi, kei na nomuni dau nanumi* au dina, qo e vakamarautaki au vakalevu.8 Ke vakararawataki kemuni mada ga na noqu ivola,+ au sega ni veivutunitaka. Keu a veivutunitaka mada ga vakalailai, (ni a vakararawataki kemuni na ivola ya, ia oni rarawa ga vakalekaleka),9 ia qo au marau. E sega ni vu ni noqu marau na nomuni rarawa, au marau ga ni nomuni rarawa e uqeti kemuni moni veivutuni. Ni nomuni rarawa e salavata kei na loma ni Kalou, me keitou kua ni vakaleqai kemuni kina ena dua na ka.10 Ni rarawa e salavata kei na loma ni Kalou ena tini ina veivutuni qai rawati kina na bula ena sega ni veivutunitaki tale.+ Ia na rarawa vakavuravura e tini ina mate.11 Raica! na mataqali rarawa va qo, na rarawa e salavata kei na loma ni Kalou, e sa bau vakauqeti kemuni sara ga, io, oni saga me vinaka tale na kemuni irogorogo, io, oni cudru, io, oni rere, io, oni vakanuinui, io, oni yalogu, io, oni vakadodonutaka na cala!+ Oni vakaraitaka ena ka kece qo ni oni savasava.12 E dina niu volavola yani vei kemuni, au sega ni cakava qo ena vuku i koya e cala,+ se na vuku i koya e vakacalai, ia me laurai vei kemuni, ena mata ni Kalou tale ga ni oni dau guta moni rogoci keitou.13 Oya na vuna keitou lomavakacegu kina.Me ikuri ni neitou lomavakacegu, keitou marau tale ga vakalevu ena vuku ni marau nei Taito, ni oni sa bau vakacegui koya kece sara ga.14 Keu sakitaki kemuni vua, au sega ni maduataka na ka au tukuna. Ia me vaka ni dina kece na ka keitou tukuna vei kemuni, e dina tale ga na ka keitou sakitaka vei Taito.15 Sa dua na ka na nona lomani kemuni ni vakasamataka na nomuni talairawarawa kece+ ena nomuni ciqomi koya ena yalo dina ni veidokai.16 O koya gona, au marau vakalevu ni rawa niu bau nuitaki kemuni.


text:
Dredre toka na Digitaka na Timi ni RLWC!
Written by Meliki Kuila on August 4, 2022
Vakadeitaka na dauniveivakatavulici ni Vodafone Fiji Bati o Joe Rabele, ni o ira kece na dauqito mai na NRL kei na Super League, ka ra a sega ni vakaitavi ena sotasota ni vula o Jiune era na tiko kece ena veidigitaki ni Rugby League World Cup.
PC: Newcastle Herald
Tomana o Rabele, ni veidigitaki ni World Cup ena yabaki oqo ena via dredre toka, kani dua toka nai wase ni dauqito vinaka era laveta na ligadra me ra qito ena Bati.
So vei ira na dauqito, era lewena sara tikoga oqo na timi levu me vaka i Apisai Koroisau, Joe Lovodua, Sims Brothers, Saifiti Brothers, Viliame Kikau, Tui Kamikamica, Kane Evans, Kevin Naiqama, Marcelo Montoya, Isaac Lumelume, Maika Sivo, Semi Valemei, Waqa Blake, Taane Milne, Mikaele Ravalawa, Pio Seci, Braydon Wakeham, Sitiveni Moceidreke kei Sunia Turuva.
Rugby League World Cup ena vakayacori mai Igiladi ena vula ko Okotova kina vula ko Noveba.
Fiji Bati eratou tobu vata kei na timi ni Australia Kangaroos, Scotland kei Italy.
Vurevure: fijivilage, last word on sports